
Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ΟΙ ΣΟΣΙΑΛΦΑΣΙΣΤΕΣ ΤΗΣ 
"17Ν" ΔΟΛΟΦΟΝΟΥΝ 
ΤΗΝ ΕΡΓΑΤΙΚΗ ΤΑΞΗ 
ΚΑΙ ΤΗ ΒΙΟΜΗΧΑΝΙΑ 


Η δολοφονία του Κ. Περατικού 
από τη “17Ν” είναι μέρος της συ¬ 
νολικής επίθεσης του σοσιαλφα- 
σισμού στη χώρα μας και πιο ειδι¬ 
κά τμήμα του οικονομικού σαμπο- 
τάζ που διεξάγουν οι δυνάμεις του 
ρωσόδουλου μπλοκ της αστικής 
τάξης στη βιοηχανία της χώρας. 

Στόχος αυτή τη φορά ήταν το 
χτύπημα της ναυπηγικής βιομηχα¬ 
νίας, και πιο ειδικά των ναυπη¬ 
γείων της Ελευσίνας. Την ίδια 
στιγμή που η “17Ν” δολοφονούσε 
τον Κ. Περατικό, τα ναυπηγεία του 
Σκαραμαγκά και της Ελευσίνας 
βρίσκονταν μπροστά σε καθοριστι¬ 
κές εξελίξεις για την ίδια τους την 
ύπαρξη και παραπέρα ανάπτυξη. 

Τα ναυπηγεία της Ελευσίνας, 2 
χρόνια μετά την “οικονομική ε¬ 
κτέλεση” του Περατικού, βρίσκο¬ 
νταν μπροστά σε μια νέα προσπά¬ 
θεια ιδιωτικοποίησης, το μόνο 
δρόμο στις σημερινές συνθήκες 
που μπορεί να τα κρατήσει ανοι¬ 
χτά. Τα ναυπηγεία του Σκαραμα¬ 
γκά, μετά τη διαγραφή των χρεών 
με έγκριση της αρμόδιας επιτρο¬ 
πής της Ε.Ε. και κάτω από το ι¬ 
διωτικό μάνατζμεντ, βρίσκονται 
μπροστά στην πραγματοποίηση ε¬ 
νός τεράστιου επενδυτικού προ¬ 
γράμματος ικανού να βάλει το 
ναυπηγείο στο δρόμο του εκσυγ¬ 
χρονισμού και της ανάπτυξης. 

Οι σφαίρες της “17Ν” δεν ήταν 
το μόνο εμπόδιο στην πορεία για 
την ανάπτυξη της ναυπηγικής βιο¬ 
μηχανίας. Ήταν η πιο βίαιη και 
αιματηρή έκφραση μιας σύγκρου¬ 
σης που διεξάγεται από καιρό και 
συνεχίζεται ανάμεσα στις δυ¬ 
νάμεις της προόδου και στις δυ¬ 
νάμεις της καταστροφής. 

Οι ρωσόδουλες δυνάμεις της κα¬ 
ταστροφής μέσα στο εργατικό 
συνδικαλιστικό κίνημα, μέσα στο 
κράτος και στην κυβέρνηση προ¬ 
σπάθησαν με κάθε τρόπο να εμπο¬ 
δίσουν αυτή την πορεία. 

Το ψευτοΚΚΕ μέσα στα συνδι¬ 


κάτα των εργαζομένων, τόσο στην 
Ελευσίνα όσο και στο Σκαραμα¬ 
γκά, αναδείχθηκε σε βασικό σα- 
μποταριστή. Στην Ελευσίνα προ¬ 
σπάθησε με κάθε τρόπο να εμπο¬ 
δίσει την ιδιωτικοποίηση και να 
ξεσηκώσει “εργατικό κίνημα” τό¬ 
σο μέσα στο ναυπηγείο όσο και 
έξω απ’ αυτό, δημαγωγώντας πά¬ 
νω στα εργατικά συμφέροντα και 
διαδίδοντας κάθε είδους ψευτιά 
για τη συνέχιση της δουλειάς των 
εργαζομένων. 

Στο Σκαραμαγκά, μετά την απο¬ 
τυχία του να εμποδίσει τη λύση 
στο ιδιοκτησιακό καθεστώς, χτύ¬ 
πησε με μανία το ιδιωτικό μάνα¬ 
τζμεντ με στόχο να εμποδίσει το 
επενδυτικό πρόγραμμα. Το ίδιο, οι 
ρωσόδουλες δυνάμεις μέσα στο 
κράτος και στην κυβέρνηση προ¬ 
σπάθησαν να κάνουν το δικό τους 
σαμποτάζ. Στα ναυπηγεία της Ε¬ 
λευσίνας προσπάθησαν από τη μια 
να μπλοκάρουν τις μετατάξεις του 
προσωπικού και από την άλλη να 
δημιουργήσουν προβλήματα στη 
μισθοδοσία, δίνοντας έτσι τη βά¬ 
ση στο ψευτοΚΚΕ για να κάνει 
το “εργατικό του κίνημα”. 

Είναι εδώ χαρακτηριστικό ότι τη 
μέρα -5 Ιούνη- που η γενική συ¬ 
νέλευση των εργαζομένων ψήφι¬ 
ζε με συντριπτική πλειοψηφία υ¬ 
πέρ της συμφωνίας του νέου αγο¬ 
ραστή Ταβουλάρη με τη διοίκηση 
του σωματείου, “κάποιοι” μέσα 
στην κυβέρνηση έκοψαν την τε¬ 
λευταία μισθοδοσία του προσωπι¬ 
κού που θα γινόταν την ίδια μέρα, 
δίνοντας έτσι τον πιο ευνοϊκό αέ¬ 
ρα στο ψευτοΚΚΕ για να ανατρέ¬ 
ψει τη συμφωνία. Πράγμα που ό¬ 
μως δεν κατάφερε. 

Οι ίδιες ρωσόδουλες δυνάμεις 
κάνουν σήμερα ό,τι μπορούν για 
να ανατρέψουν το επενδυτικό 
πρόγραμμα του Σκαραμαγκά, προ¬ 
σπαθώντας να εμποδίσουν την κα¬ 
ταβολή των 6 δις δρχ. που έχουν 
εγκριθεί από την Ε.Ε. και που, μαζί 


με τα 2,5 δις που καταβάλλουν οι 
εργαζόμενοι από τα κέρδη του 
ναυπηγείου και ένα ακόμη ποσό 
που θα καταβάλει η ΕΤΒΑ, απο¬ 
τελούν τη χρηματοδότηση της ε¬ 
πένδυσης που πρέπει να ξεκινή¬ 
σει μέσα στον προσεχή Σεπτέμβρη. 

Σ’ αυτή λοιπόν την περίοδο της 
έντονης πολιτικοσυνδικαλιστικής 
πάλης η “17Ν” δολοφονεί τον Πε¬ 
ρατικό με στόχο να τρομοκρατή¬ 
σει το νέο αγοραστή της Ελευσί¬ 
νας, αλλά και την εγγλέζικη εται- 


Η “κάθαρση” του 1989 και του 
1993 επανήλθε στο προσκήνιο αυ¬ 
τές τις μέρες με την αυτοκριτική 
του Μητσοτάκη για το 1989 και 
την καταδίκη των πολιτικών διώ¬ 
ξεων που έγιναν σ’ αυτές τις δύο 
περιόδους. Έτσι, αυτό το πολιτι¬ 
κό έγκλημα επιτέλους “διαλευ- 
κάνθηκε”, αφού έμειναν έκθετοι οι 
κύριοι δράστες του, δηλαδή το 
ψευτοΚΚΕ και ΣΥΝ (η ρωσόδου- 
λη φράξια του ΠΑΣΟΚ με αρχη¬ 
γό τον πράκτορα Ανδρέα Παπαν- 
δρέου είναι η μόνη που ακόμα δεν 
έχει εκτεθεί), που το 1989 χρησι¬ 
μοποίησαν το αντιΠΑΣΟΚικό μέ¬ 
νος της ΝΑ για να πραγματοποι¬ 
ήσουν τα σχέδιά τους. 

Ο Μητσοτάκης, με την ευκαιρία 
του νέου νομοσχεδίου για την ποι¬ 
νική ευθύνη των υπουργών, μίλη¬ 
σε στη βουλή για «σύστημα που 
λειτούργησε τραγικά άσχημα», για 
«το χρονικό της μεγάλης ντροπής» 
και για « πολιτικά καθοδηγούμε¬ 
νες ψηφοφορίες». Απογύμνωσε 
την “κάθαρση” από τους αγνούς 
χαρακτηρισμούς που της έδωσε 
τότε το σοσιαλφασιστικό μπλοκ, 


ρεία του ιδιωτικού μάνατζμεντ στο 
Σκαραμαγκά, και όχι μόνο. Για μια 
ακόμη φορά η “17Ν” αποδεικνύε- 
ται πως δεν είναι τίποτα άλλο α¬ 
πό ένα απόσπασμα δολοφόνων 
των ρώσικων μυστικών υπηρεσιών 
που δουλεύει στη βάση ενός συ¬ 
γκεκριμένου σχεδίου για το χτύ¬ 
πημα της ευρωπαϊκής πορείας της 
χώρας με την καταστροφή της βιο¬ 
μηχανίας, το δυνάμωμα της κυ¬ 
ριαρχίας των ρωσόδουλων τμημά¬ 
των της αστικής τάξης και την ε- 


όπως “απόδοση δικαιοσύνης” και 
“εξυγίανση του συστήματος”, και 
αναγνώρισε τον πραγματικό της 
χαρακτήρα, δηλαδή την πολιτική 
δίωξη με σκοπό την εξόντωση της 
αυτοδυναμικής τάσης του ΠΑ¬ 
ΣΟΚ το 1989 (Κουτσόγιωργας, 
Τσοβόλας, Αθανασόπουλος) και 
της φιλοευρωπαϊκής τάσης της 
ΝΑ το 1993 (ιδιωτικοποίηση Α- 
ΓΕΤ, κατηγορίες ενάντια σε Μη¬ 
τσοτάκη, Μάνο, Ανδριανόπουλο). 
Κεντρικό ρόλο το 1989 έπαιξε ο 
Α. Παπανδρέου, ο οποίος, ενεργώ¬ 
ντας σαν “προβοκάτορας ηθικός 
αυτουργός”, έβαλε τη ΝΑ να σκο¬ 
τώσει την αυτοδυναμία και μετά 
την κατηγόρησε για το έγκλημα. 

Ο κυβερνητικός εκπρόσωπος 
Ρέππας, πέρα από κάποιες θερμό¬ 
αιμες αντιμητσοτακικές δηλώσεις 
που στόχευαν κατά κύριο λόγο 
στον καθησυχασμό των αυτοδυνα¬ 
μικών, υποστήριξε έμμεσα το Μη¬ 
τσοτάκη στην ουσιαστική πλευρά 
αυτής της αυτοκριτικής του, που 
ήταν η αποκάλυψη του ρόλου του 
ψευτοΚΚΕ και του ΣΥΝ, μιλώ¬ 
ντας για ευθύνες της Αριστερός. 


ξάρτηση της χώρας από τους νέ¬ 
ους τσάρους του Κρεμλίνου. Ένα 
απόσπασμα στο οποίο η κυριαρ¬ 
χία του ρωσόδουλου μπλοκ μέσα 
στο κράτος επιτρέπει να κινείται 
με κάθε άνεση, με προκλητική α¬ 
συλία και με χίλιες δυο διασυνδέ¬ 
σεις με τις μυστικές υπηρεσίες. 

Είναι εδώ χαρακτηριστική η άρ¬ 
νηση των υπουργείων Δημοσίας 
Τάξης και Δικαιοσύνης να πάρουν 

συνέχεια στη σελ. 5 


Αυτή η αποκάλυψη έκανε έξαλ¬ 
λο το σοσιαλφασιστικό μπλοκ, και 
κυρίως το ΣΥΝ, που τόσο καιρό 
έκρυβε διακριτικά την ευθύνη του 
σ’ αυτή την υπόθεση πίσω από τη 
ΝΑ και με την επίκληση της ε¬ 
φαρμογής των νόμων και της λο¬ 
γοδοσίας των πολιτικών προσώ¬ 
πων στο λαό. Ο εκπρόσωπός του 
Φ. Κουβέλης δήλωσε ότι «δεν αι¬ 
σθάνεται ντροπή για την παραπο¬ 
μπή του Α. Παπανδρέου» και ότι 
«με το χέρι στην καρδιά και χωρίς 
καμία σκοπιμότητα διέπραξε αυ¬ 
τό που πίστευε» (Ελ. Τύπος, 29/5). 

Έτσι, για πρώτη φορά διαχωρί¬ 
στηκαν με σαφήνεια τα όρια ανά¬ 
μεσα στη δημοκρατία και το φα¬ 
σισμό στην υπόθεση των επιχει¬ 
ρήσεων της “κάθαρσης”. Φάνηκε 
πλέον ότι ο σοσιαλφασισμός εί¬ 
ναι αυτός που επιβάλλει το φασι¬ 
σμό σ’ αυτή τη χώρα, αυτός που 
εκτελεί τα χειρότερα πολιτικά 
πραξικοπήματα με την ίδια ψυχρό¬ 
τητα που εκτελούν τα περίστρο¬ 
φα της “17Ν”. 


ΜΟΝΟΙ ΤΟΥΣ ΨΕΥΤΟΚΚΕ- 
ΣΥΝ ΣΤΟ ΒΡΟΜΙΚΟ ’89 





Σελίδα 2 


ΝΕΑ ΑΝΑΤΟΛΗ 


ΠΑΡΑΣΚΕΥΗ 6 ΙΟΥΝΗ 1997 


ΝΑΥΠΗΓΕΙΑ: ΝΙΚΗ ΤΟΥ ΔΗΜΟΚΡΑΤΙΚΟΥ 
ΣΥΝΔΙΚΑΛΙΣΤΙΚΟΥ ΚΙΝΗΜΑΤΟΣ 


Κόντρα στην τρομοκρατία της 
“17Ν”, τα ναυπηγεία της Ελευσί¬ 
νας προχωράνε στην ιδιωτικοποί¬ 
ηση. 

Ούτε οι σφαίρες της “17Ν” ούτε 
οι προβοκάτσιες του ψευτοΚΚΕ 
μπόρεσαν -σε μια πρώτη τουλάχι¬ 
στον φάση- να αποτρέψουν την ι¬ 
διωτικοποίηση των ναυπηγείων 
της Ελευσίνας. Η γενική συνέλευ¬ 
ση των εργατών στις 5 του Ιούνη 
ψήφισε με μεγάλη πλειοψηφία τη 
συμφωνία του νέου αγοραστή Τα- 
βουλάρη με τη διοίκηση του σω¬ 
ματείου. 

Η συμφωνία αυτή και η έγκρισή 
της από τη γενική συνέλευση ή¬ 
ταν μια μεγάλη νίκη του δημοκρα¬ 
τικού συνδικαλιστικού κινήματος 
μέσα στο ναυπηγείο, γιατί εξασφα¬ 
λίζει τα βασικά δικαιώματα των 
εργαζομένων και κρατά το ναυπη¬ 
γείο ανοιχτό και σε παραγωγική 
λειτουργία. 

Ο πόλεμος λάσπης και ψεύδους 
του ψευτοΚΚΕ πως ο νέος αγορα¬ 
στής θα διώξει όλους τους εργά¬ 
τες, πως θα κατεβάσει τα μεροκά¬ 
ματα, πως θα διαλύσει το σωμα¬ 
τείο κ.λπ. κατέρρευσε και τους ο¬ 
δήγησε στην απομόνωση. 

Η συμφωνία προβλέπει τη δια¬ 
τήρηση 750 θέσεων εργασίας, όλων 
δηλαδή των εργαζόμενων που έ¬ 
χουν απομείνει στο ναυπηγείο με¬ 
τά τις μετατάξεις. 

Δημοσιεύουμε παρακάτω το πρα¬ 
κτικό τριμερούς συμφωνίας που ε- 
γκρίθηκε από τη γενική συνέλευ¬ 
ση και θα έχει ισχύ επιχειρησια¬ 
κής Συλλογικής Σύμβασης. 

<<Ι. Όροι και διαδικασία 
πρόσληψης 

1. Με ευθύνη της Αγοράστριας, 
προκειμένου όπως συμπληρωθούν 
οι νέες θέσεις εργασίας που προ- 
βλέπονται από το άρθρο 9 της σύμ¬ 
βασης μεταβίβασης ενεργητικού να 
δημιουργηθούν και σε συνεργασία 
με το Σωματείο, θα κληθούν οι 
πρώην εργαζόμενοι αμέσως μετά 
την ενεργοποίηση της σύμβασης 
μεταβίβασης ενεργητικού και τη 
λύση της σύμβασης εργασίας τους 
με καταγγελία από την Εκκαθαρί- 
στρια εταιρεία, να προσέλθουν στον 
τόπο και στο χρόνο που θα τους 
καθορίσει η Αγοράστρια για να υ¬ 
πογράψουν με αυτή νέα σύμβαση 
εργασίας αορίστου χρόνου. Η σύμ¬ 
βαση εργασίας αορίστου χρόνου θα 
υπογραφεί το αργότερο εντός τριών 
εργασίμων ημερών από τη θέση σε 
ισχύ της σύμβασης μεταβίβασης και 
με την ειδικότητα που είχε ο κάθε 
εργαζόμενος. 

Διευκρινίζεται ότι όσοι από τους 
πρώτην εργαζόμενους της υπό εκ¬ 
καθάριση εταιρείας είχαν συνάψει 
με αυτήν συμβάσεις μαθητείας και 
δεν έχουν ολοκληρώσει τις σπου¬ 
δές τους, θα υπογράψουν νέες συμ¬ 
βάσεις μαθητείας, οι οποίες μετά 
την επιτυχή ολοκλήρωση των 
σπουδών τους θα μετατραπούν, με 
την επιφύλαξη της διάταξης της 
παρ. 2 κατωτέρω, σε συμβάσεις ερ¬ 
γασίας αορίστου χρόνου. 

2. Αν υπάρχουν εργαζόμενοι που 
έχουν ειδικότητα η οποία δε θα 
προβλέπεται στο οργανωτικό σχή¬ 
μα που θα υιοθετήσει η Αγορά- 
στρια, με βάση πρότυπα μεγάλων 
ανταγωνιστικών ομοειδών ναυπη¬ 


γείων ή για την οποία παρουσιά¬ 
ζεται μεγαλύτερος αριθμός υποψη¬ 
φίων από τις ανάγκες της παρα¬ 
γωγής, η Αγοράστρια θα προτεί¬ 
νει, μέσα σε προθεσμία 30 ημερών 
από την ημέρα που θα αναλάβουν 
εργασία, στους κατά ειδικότητα και 
θέση υπεράριθμους δύο έως τρεις 
συναφείς, κατά το δυνατόν, ειδι¬ 
κότητες προς αυτήν που κατέχουν, 
από τις οποίες ο καλούμενος μπο¬ 
ρεί να επιλέξει τη μία, στην οποία 
και θα μεταταγεί μετά από μετεκ¬ 
παίδευση. Σε περίπτωση που η πρό¬ 
ταση της Αγοράστριας δε γίνει α¬ 
ποδεκτή εντός προθεσμίας 10 ημε¬ 
ρών από τη σχετική πρόσκληση, η 
Αγοράστρια δικαιούται να καταγ¬ 
γείλει τη σύμβαση εργασίας του αρ- 
νούμενου. 

3. Την αμέσως επόμενη εργάσιμη 
ημέρα από την υπογραφή των νέ¬ 
ων συμβάσεων εργασίας, 250 άτο¬ 
μα θα αναλάβουν εργασία. Ο κα¬ 
θορισμός των προσώπων που θα α¬ 
ναλάβουν αμέσως εργασία θα γί¬ 
νει από την Αγοράστρια, με βάση 
τις ανάγκες παραγωγής και με την 
κατά το δυνατόν παράταξη αυτών 
που έχουν ήδη λάβει την ετήσια ά¬ 
δειά τους του 1997. Οι υπόλοιποι 
πρώην εργαζόμενοι θα αναλάβουν 
εργασία εντός τριάντα ημερών. 

4. Στην περίπτωση που οι κατά 
τα ανωτέρω προσκαλούμενοι από 
την Αγοράστρια δεν προσέλθουν 
για να υπογράψουν την αντίστοι¬ 
χη σύμβαση εργασίας εντός 7 ερ¬ 
γασίμων ημερών ή δηλώσουν ότι 
δεν αποδέχονται την προτεινόμε- 
νη σύμβαση, η Αγοράστρια απαλ¬ 
λάσσεται από την υποχρέωση να 
τους προσλάβει. Η προθεσμία αυτή 
παρατείνεται το πολύ για δεκαπέ¬ 
ντε (15) ακόμη εργάσιμες ημέρες, 
εάν ο προσκαλούμενος για λόγους 
ανώτερης βίας, τους οποίους όμως 
πρέπει να γνωρίσει εγγράφως στην 
Αγοράστρια μέσα στην αρχική προ¬ 
θεσμία των 7 εργασίμων ημερών, 
δεν προσήλθε να υπογράψει τη 
σύμβαση. Σε περίπτωση όμως που 
ο εργαζόμενος δεν προσήλθε να υ¬ 
πογράψει τη σύμβαση και να ανα- 
λάβει εργασία λόγω ατυχήματος ή 
ασθένειας και μόνο, η προθεσμία 
παρατείνεται περαιτέρω έως πέντε 
(5) μήνες κατ’ ανώτατο όριο από 
την ημερομηνία ενεργοποίησης της 
σύμβασης μεταβίβασης. Με την πά¬ 
ροδο άπρακτης καθεμιάς από τις 
πιο πάνω προθεσμίες, η Αγορά- 
στρια απαλλάσσεται από οποιαδή¬ 
ποτε υποχρέωση να προσλάβει ό¬ 
σους από τους πρώην εργαζόμενους 
δεν προσήλθαν για οποιοδήποτε 
λόγο να υπογράψουν. 

5. Η Αγοράστρια δε θα έχει κα¬ 
μία απολύτως σχέση ή ευθύνη για 
οποιαδήποτε απαίτηση, δικαίωμα ή 
αξίωση που τυχόν έχουν οι πρώην 
εργαζόμενοι κατά της υπό εκκα¬ 
θάριση εταιρείας ή γενικά προέρ¬ 
χεται από παλαιές συμβάσεις και 
σχέσεις εργασίας με την τελευταί¬ 
α. 

II. Όροι αμοιβής 

Για τους εργαζόμενους που προ¬ 
σλαμβάνονται, σύμφωνα με τις πα¬ 
ραπάνω διατάξεις, από το πρώην 
προσωπικό της υπό εκκαθάριση ε¬ 
ταιρείας “Ναυπηγεία Ελευσίνας 


Α.Ε.”, συμφωνούνται ότι θα ισχύ- 
σουν τα ακόλουθα, έτσι ώστε αφε¬ 
νός να δημιουργηθούν κίνητρα πα¬ 
ραμονής των παλαιών εργαζομέ¬ 
νων που γνωρίζουν τις ιδιαιτερό¬ 
τητες του μηχανολογικού εξοπλι¬ 
σμού της υπό εκκαθάριση εταιρεί¬ 
ας και αφετέρου να υπάρξει εκλο¬ 
γίκευση του κόστους λειτουργίας 
της επιχείρησης: 

1. Ο εργαζόμενος θα λαμβάνει τις 
ίδιες τουλάχιστον τακτικές απο¬ 
δοχές που λάμβανε και στην υπό 
εκκαθάριση εταιρεία στις 31.5.97. 
Στις τακτικές αυτές αποδοχές συμ- 
φωνείται να περιλαμβάνονται τα 
ποσά που έπαιρνε ο κάθε εργαζό¬ 
μενος στις 31.5.97 για βασικό μι¬ 
σθό, ΑΤΑ, επιδόματα πολυετίας, 
ανθυγιεινό, οικογενειακό και πα¬ 
ραγωγής. Στην ανάλυση όμως των 
αποδοχών θα γίνει επαναπροσδιο¬ 
ρισμός και κατανομή του ποσού 
των ως άνω αποδοχών ως εξής: Σε 
μια στήλη, υπό την ένδειξη “βασι¬ 
κές αποδοχές” θα αναγράφεται ο 
μισθός και τα επιδόματα που προ- 
βλέπονται από τις οικείες Συλλο¬ 
γικές Συμβάσεις Εργασίας ή Διαι¬ 
τητικές Αποφάσεις ή οποιοδήποτε 
άλλο μεγαλύτερο ποσό ήθελε απο¬ 
φασίσει η Αγοράστρια, ενώ σε δεύ¬ 
τερη στήλη, υπό την ένδειξη “ε¬ 
πίδομα εξομάλυνσης”, θα αναγρά¬ 
φεται όλο το επιπλέον ποσό μέχρι 
το ύψος των συνολικών αποδοχών 
που κατά τα ανωτέρω λάμβανε ο 
εργαζόμενος και που θα συνεχίσει 
να λαμβάνει. 

Τόσο οι “βασικές αποδοχές” όσο 
και το “επίδομα εξομάλυνσης” α¬ 
ποτελούν τις συνολικές αποδοχές 
του εργαζομένου, στις οποίες θα υ¬ 
πολογίζονται και θα προστίθενται 
κάθε φορά οι αυξήσεις που θα συ- 
νομολογούνται. Συμφωνείται όμως 
ότι δε θα υπολογίζονται αυξήσεις 
σε όσα επιδόματα ή αποδοχές ή¬ 
ταν δραχμικά, όπως το επίδομα πο¬ 
λυετίας. 

2. Τα επιδόματα πολυετίας, από 
δραχμές 45 επί του ημερομισθίου ή 
επί του 1/25 του μισθού, για τις πρώ¬ 
τες 600 και στη συνέχεια για κάθε 
300 μέρες ασφάλισης, τα οποία α¬ 
πό την υπό εκκαθάριση εταιρεία 
καταβάλλοντο στους εργαζο¬ 
μένους, θα συνεχίσουν να καταβάλ¬ 
λονται και από την Αγοράστρια μέ¬ 
χρι τη συμπλήρωση 16 πολυετιών, 
χωρίς περαιτέρω αυξήσεις, θα εμ¬ 
φανίζονται δε στη στήλη “επίδομα 
εξομάλυνσης” ως τμήμα αυτού. 

3. Το επίδομα αδείας των 12,5 η- 
μερομησθίων επιπλέον των νομί¬ 
μων, το οποίο ελάμβαναν οι “πρώ¬ 
ην” εργαζόμενοι υπολογιζόμενο 
σήμερα και αναγόμενο σε ημερή¬ 
σια ή μηνιαία βάση (το ποσό δια 
14), ανάλογα με τον τρόπο αμοιβής 
κάθε εργαζόμενου, θα ενσωματω¬ 
θεί στο “επίδομα εξομάλυνσης”. 

4. Επίσης τα 2,5 ημερομίσθια πλέ¬ 
ον των νομίμων που εδίδοντο στους 
υπαλλήλους στο Αώρο Πάσχα υ¬ 
πολογιζόμενα σήμερα και αναγό¬ 
μενα σε μηνιαία βάση ενσωματώ¬ 
νονται και αυτά στο “επίδομα εξο¬ 
μάλυνσης”. 

5. Στις συνολικές αποδοχές των 
πρώην εργαζομένων, οι οποίες κα¬ 
θορίζονται κατά τον πιο πάνω τρό¬ 


πο και είναι υπέρτερες εκείνων που 
καθορίζονται από τις αντίστοιχες 
Σ.Σ.Ε., συμπεριλαμβάνονται, κατα¬ 
λογίζονται και συμψηφίζονται κά¬ 
θε μορφής απαιτήσεις από μισθό, 
επιδόματα, προσαυξήσεις και λοι¬ 
πές αποζημιώσεις. 

6. Το πριμ τακτικότητος το οποίο 
δινόταν στο παρελθόν από την υ¬ 
πό εκκαθάριση εταιρεία καταργεί- 
ται και αντ’ αυτού θα καθιερωθεί 
από την Αγοράστρια πριμ παραγω¬ 
γικότητας. Το πριμ παραγωγικότη¬ 
τας, το οποίο θα είναι ίσο τουλά¬ 
χιστον με ένα μηνιαίο μισθό, θα 
καταβάλλεται εφόσον υπάρχουν 
θετικά αποτελέσματα, όπως αυτά 
θα προσδιορίζονται κάθε φορά από 
τον επίσημο ισολογισμό της εται¬ 
ρείας, και θα καταβάλλεται σε τρεις 
διμηνιαίες δόσεις και θα το παίρ¬ 
νουν όλοι οι εργαζόμενοι. 

7. Η έκτακτη παροχή για τα Χρι¬ 
στούγεννα και το Πάσχα (Επίδο¬ 
μα Γαλοπούλας και Αρνιού) προσ¬ 
διορίζεται σε 25.000 δρχ. για καθε¬ 
μιά. 

8. Οι πρώην εργαζόμενοι δικαιού¬ 
νται τις εξής άδειες με αποδοχές: 

α. Άδεια κανονική τρεις (3) ερ¬ 
γάσιμες μέρες επιπλέον των προ- 
βλεπόμενων από το νόμο, από την 
πρώτη ημέρα προσλήψεως και μέ¬ 
χρι 25 εργάσιμες το ανώτατο. 

β. Αύο τετράωρες άδειες το χρό¬ 
νο για τη συμμετοχή τους στις γε¬ 
νικές συνελεύσεις του Σωματείου 
Εργαζομένων. 

γ. Την ημέρα αιμοδοσίας, δύο (2) 
φορές το χρόνο. 

Σημείωση: Οι λοιπές άδειες (γο¬ 
νικές, μαθητικές, φοιτητικές, γά¬ 
μου, τοκετού κ.λπ.) θα χορηγούνται 
σύμφωνα με το νόμο και τις Συλ¬ 
λογικές Συμβάσεις (Εθνικές ή κλα¬ 
δικές). 

9. Η αμοιβή για υπερωριακή και 
νυκτερινή εργασία, εργασία Κυρια¬ 
κών και αργιών θα υπολογίζεται 
ως εξής: 

-η υπερωρία με προσαύξηση 100% 
του ωρομισθίου 

-η νυκτερινή ώρα εργασίας με 
προσαύξηση 35% 

-η εργασία κατά το Σάββατο ή τις 
αργίες με προσαύ-ξηση 
100% η κάθε ώρα 
-η εργασία την Κυριακή με 
προσαύξηση 100% και με 
χορήγηση ρεπό. 

10. Στους εργαζόμενους χορηγού¬ 
νται οι παρακάτω παροχές σε εί¬ 
δος: 

-σε όλο το προσωπικό από μία 
φιάλη γάλα και από ένα 
σάντουιτς την ημέρα 
-στους εργαζόμενους στην πα-ρα- 
γωγή: (α) από μία φόρμα 
εργασίας κάθε 6 μήνες, 
στους δε καθαριστές-αμμο- 
βολιστές-χρωματιστές μία 
φόρμα ανά τετράμηνο, (β) 
από ένα ζεύγος άρβυλα α¬ 
νά έτος και (γ) από ένα ε¬ 
πενδυτή κάθε δύο χρόνια 
-κάθε άλλη παροχή σε είδος, ό¬ 
πως προβλέπεται από το 
νόμο ή τις Σ.Σ.Ε. 

11. Καθιερώνονται ως αμοιβόμε- 
νες αργίες 4 επιπλέον των υποχρε¬ 


ωτικών, ήτοι: η 1η του έτους, η Κα¬ 
θαρή Δευτέρα, η Μεγάλη Παρα¬ 
σκευή και η 2η μέρα των Χριστου¬ 
γέννων. 

12. Η αποζημίωση σε περίπτωση 
καταγγελίας της σύμβασης εργα¬ 
σίας θα υπολογίζεται βάσει του Ν. 
2112 για τους πρώην εργαζόμενους. 
Για όλους τους υπόλοιπους ο ν. 2112 
θα ισχύει μετά τη συμπλήρωση υ¬ 
πηρεσίας 5 ετών στην Α γοράστρια. 

13. Σε περίπτωση συνταξιοδότη- 
σης εργαζόμενου, κατ’ εφαρμογή 
της διάταξης του άρθρου 8 του ν. 
3198/55, όπως ισχύει σήμερα, κατα¬ 
βάλλεται το 50% της προβλεπόμε- 
νης από το ν. 2112 αποζημίωσης. 

III. 

1. Οι παραπάνω όροι ισχύουν μό¬ 
νο για το “πρώην” προσωπικό της 
υπό εκκαθάριση εταιρείας “ΝΑΥ¬ 
ΠΗΓΕΙΑ ΕΑΕΥΣΙΝΟΣ Α.Ε.”. Για 
το λοιπό προσωπικό της Αγορά- 
στριας εταιρείας θα ισχύουν οι οι¬ 
κείες Συλλογικές Συμβάσεις Εργα¬ 
σίας ή Αποφάσεις Διαιτησίας ή ό¬ 
σοι άλλοι επί τα βελτίω όροι απο¬ 
φασίσει η Αγοράστρια. 

2. Η Αγοράστρια θα καθιερώσει 
πρόγραμμα ομαδικής ασφάλισης 
για τους εργαζόμενους ανάλογο με 
αυτό που ίσχυε στην υπό εκκαθά¬ 
ριση εταιρεία. 

3. Η Αγοράστρια θα καθιερώσει 
βραβεία (αριστεία) για τους μαθη¬ 
τές και φοιτητές που αριστεύουν 
από δραχμές 50.000, αν είναι μα¬ 
θητές της δευτεροβάθμιας εκπαί¬ 
δευσης, 75.000 και 100.000 δραχ¬ 
μές, αν είναι φοιτητές των ΤΕΙ και 
ΑΕΙ αντίστοιχα, όπως αυτό θα α- 
ποδεικνύεται από επίσημη πιστο¬ 
ποίηση του Υπουργείου Παιδείας. 

4. Η παροχή ποσοστού 10%> επί 
των κερδών της Αγοράστριας, που 
είχε συμπεριληφθεί στην αρχική 
της προσφορά, δεν έγινε αποδεκτή 
και αποσύρεται. 

Το Πρακτικό αυτό, που μπορεί να 
τροποποιηθεί με συμφωνία των με¬ 
ρών, περιέχει το σύνολο των συμ¬ 
φωνιών μεταξύ Αγοράστριας και 
Εργαζομένων και συμφωνείται ότι 
θα κατατεθεί στο Υπουργείο Ερ¬ 
γασίας για να ισχύσει ως Επιχει¬ 
ρησιακή Συλλογική Σύμβαση Ερ¬ 
γασίας και το οποίο, αφού διαβά¬ 
στηκε και βεβαιώθηκε, υπογράφε¬ 
ται ως έπεται». 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Κ. 104 32 Αθήνα 
Τηλ. 5232553 
Ετήσια συνδρομή: 4.800 

Εξαμηνιαία: 2.400 

ΣΙΓΑ-ΣΙΓΑ ΣΤΟ ΦΩΣ ΤΟ ΣΑΜΠΟΤΑΖ ΤΟΥ ΜΕΤΡΟ 


Σε νέα καμπή βρίσκεται αυτή 
την εποχή η κατασκευή του τμή¬ 
ματος του Μετρά από το Σύνταγ¬ 
μα μέχρι τον Κεραμεικό, που στα¬ 
μάτησε με απόφαση του Λαλιώτη 
σαν ένα είδος “τιμωρίας” για τις 
δήθεν υπερβολικές οικονομικές α¬ 
παιτήσεις της κατασκευάστριας ε¬ 
ταιρείας Ολυμπιακό Μετρό. Είχαμε 
γράψει σχετικά σε προηγούμενο 
φύλλο της Νέας Ανατολής. Όπως 
ανακοινώθηκε από το Λαλιώτη, 
πρόκειται να ξεκινήσει η διαδικα¬ 
σία νέας δημοπράτησης του έργου 
που περικόπηκε, με νέες εταιρείες 
και νέους εργολάβους αυτή τη φο¬ 
ρά. Όμως αυτό δεν είναι στην 
πραγματικότητα παρά μια διαδικα¬ 
σία που θα κρατήσει μεγάλο χρονι¬ 
κό διάστημα και δεν είναι καθό¬ 
λου σίγουρο, το αντίθετο μάλιστα, 
ότι το έργο θα τελειώσει στο τέ¬ 
λος του 1999, όπως διατείνεται το 
ΥΠΕΧΩΔΕ και ο Λ. Κίκηρας, πρό¬ 
εδρος της κρατικής εταιρείας Ατ¬ 
τικό Μετρό, που έχει την επίβλε¬ 
ψη της κατασκευής του έργου, α¬ 
πό την πλευρά του κράτους. 

Μέχρι σήμερα έχουν δει το φως 
της δημοσιότητας οι θέσεις της Ατ¬ 
τικό Μετρό, δηλαδή του Λαλιώτη, 
για τις διαφωνίες με την κατα- 
σκευάστρια εταιρεία. Όμως πριν α¬ 
πό μέρες δημοσιεύτηκε στην Ελευ¬ 
θεροτυπία συνέντευξη του Π. Μα- 
ντζεντί, προέδρου της κατασκευά- 
στριας εταιρείας Ολυμπιακό 
Μετρό, και τα στοιχεία που ανα¬ 
φέρει σ’ αυτήν είναι αρκετά απο¬ 
καλυπτικά. Ταυτόχρονα δημοσιεύ¬ 
εται στο ίδιο φύλλο και συνέντευ¬ 
ξη του Κίκηρα. Είναι ενδιαφέρον 
να αντιπαραθέσουμε τις απόψεις 
και των δύο πάνω στα ίδια θέμα¬ 
τα, ώστε να βγουν τα απαραίτητα 
συμπεράσματα. 

Καταρχήν, πάνω στο βασικό ζή¬ 
τημα της περικοπής του τμήματος 
του Μετρό από το Σύνταγμα μέχρι 
τον Κεραμεικό, λέει ο Π. Μαντζε- 
ντί: 

«Τη διαπραγμάτευση επί ενός 
συνολικού ποσού ακολούθησε μια 
απόφαση της Αττικό Μετρό, αφού 
πρώτα διέκοψε τις συζητήσεις της 
νομικής επιτροπής. Η διακοπή της 
διαπραγμάτευσης ήταν και το α¬ 
ποτέλεσμα μονόπλευρης απόφασης 
της Αττικό Μετρό όταν η κοινο¬ 
πραξία βρέθηκε σε αδυναμία να α¬ 
ποδεχθεί το “Αντικείμενο Συμφω¬ 
νίας ” που πρότεινε η Αττικό Με¬ 
τρό την 14η Μαρτίου 1997. Το “Α¬ 
ντικείμενο Συμφωνίας” περιελάμ- 
βανε ένα σημαντικό αριθμό από 
προβλέψεις τις οποίες η κοινοπρα¬ 
ξία θεωρούσε ότι ήταν έξω από το 
πλαίσιο της σύμβασης. Η κοινο¬ 
πραξία είχε υποβάλει στην Αττικό 
Μετρό ένα αίτημα για αποζημίω¬ 
ση, λόγω καθυστερήσεων, το Αε- 
κέβριο του 1996. Εντούτοις, και 
προκειμένου να φθάσουμε σε μια 
συμφωνία, η κοινοπραξία εδήλωσε 
ότι είναι έτοιμη να επιβαρυνθεί έ¬ 
να σημαντικό μέρος αυτών των 
δαπανών για τις καθυστερήσεις». 
Και συνεχίζει πάνω στο αν υπήρξε 
σύγκλιση των δύο πλευρών (εδώ 
να σημειώσουμε ότι, σύμφωνα με 
δημοσιεύματα του Τύπου για τα ο¬ 
ποία δεν υπήρξε διάψευση, η Ολυ¬ 
μπιακό Μετρό ζητούσε 38 δις, ενώ 
η Αττικό Μετρό έδινε 20 δις): «Η 
απόσταση ανάμεσα στις θέσεις των 
δύο μερών επό του ποσού δεν ήταν 
μεγάλη. Όμως δεν έγινε δυνατόν 
να συμφωνήσουμε πάνω στο αντι¬ 
κείμενο της συμφωνίας που πρό- 


τεινε η Αττικό Μετρό, καθώς περι¬ 
λαμβάνονταν προβλέψεις εκτός 
του πλαισίου της σύμβασης». Αμέ¬ 
σως μετά συνεχίζει με την άποψή 
του για την “τιμωρία” από τη με¬ 
ριά του ΥΠΕΧΩΔΕ με την κατάρ¬ 
γηση του τεχνικού αντικειμένου, 
δηλαδή της γραμμής Σύνταγμα-Κε- 
ραμεικός. 

«Η κατάργηση δεν αποτελεί 
τιμωρία κατά του αναδόχου. Τιμω¬ 
ρεί το ίδιο το έργο. Αποτελεί μια 
μάταιη προσπάθεια της Αττικό Με¬ 
τρό να αποφύγει τις οικονομικές 
ευθύνες της για καθυστερήσεις στα 
περικοπέντα τμήματα. Οι καθυστε¬ 
ρήσεις αυτές προκλήθηκαν από την 
έλλειψη πρόσβασης στο εργοτάξιο, 
όπως είναι η Μητρόπολη, ο Κερα- 
μεικός και οι αρχαιολογικές ερ¬ 
γασίες, η οποία ήταν πέραν του ε¬ 
λέγχου και της ευθύνης της κοι¬ 
νοπραξίας». 

Και η απάντηση από τη μεριά 
της Αττικό Μετρό για την περικο¬ 
πή της γραμμής (Λ. Κίκηρας): «Θα 
ξεκινήσω διαφορετικά. Θα σας πω 


γιατί έγινε αυτή η περικοπή, ώστε 
να δούμε αν θα επηρεάσει τελικά 
το χρόνο και το κόστος του έργου. 
Ε1 περικοπή έγινε επειδή στο συ¬ 
γκεκριμένο σημείο, μετά το Σύ¬ 
νταγμα και στη διαδρομή προς το 
Μοναστηράκι και Κεραμεικό στη 
συνέχεια, είχε μπλοκαριστεί η διά¬ 
νοιξη της σήραγγας. Υπήρξε εξ α¬ 
ντικειμένου ένα σοβαρό πρόβλημα 
για το οποίο η κοινοπραξία κρα¬ 
τούσε μια στάση που ήταν έξω από 
τις προδιαγραφές της σύμβασης. Η 
περικοπή έγινε για να αντιμετω¬ 
πιστεί αυτή η αντισυμβατική στά¬ 
ση της κοινοπραξίας. Έγινε για να 
απελευθερωθεί η γραμμή και να κα¬ 
τασκευαστεί σε προβλέψιμο χρό¬ 
νο. Αυτό είναι το σημαντικό στοι¬ 
χείο της περικοπής». 

Και συνεχίζει παρακάτω γιατί 
έγινε η ρήξη, παρόλο που την ίδια 
μέρα που έγινε η περικοπή είχε δια¬ 
πιστωθεί ότι υπήρχαν σημεία σύ¬ 
γκλισης: «Είναι γεγονός ότι είχαν 
πει πως μετά τις διαβεβαιώσεις του 
υπουργού δεν επέμεναν στο θέμα 
της σύμβασης, όμως αυτά που ζη¬ 
τούσαν ήταν έξω από τη σύμβαση. 
Αεν μπορούσαν να γίνουν αποδε¬ 


κτά αυτά που ζητούσαν. Για παρά¬ 
δειγμα, η σύμβαση αναφέρει ως αί¬ 
τια υπέρβασης τα απρόβλεπτα γε¬ 
ωλογικά προβλήματα, αλλά υπάρ¬ 
χει ένα όριο 3%, το οποίο δεν μπο¬ 
ρούμε να υπερβούμε». 

Και συνεχίζει παρακάτω για ό¬ 
σους εμπλέκονται στο έργο και τη 
στάση τους: «Από πλευράς ΥΠΕ- 
ΧΩΑΕ δεν έχω παράπονο. Ο Κώ¬ 
στας Ααλιώτης είναι από τα άτο¬ 
μα που όχι μόνο στήριξαν, αλλά ερ¬ 
γάστηκαν προσωπικά για να προ¬ 
χωρήσει το έργο (σ.σ. !!!)... Αντίθε¬ 
τα, δεν είχαμε την αναμενόμενη συ¬ 
μπαράσταση από τους άλλους φο¬ 
ρείς, όπως η Μητρόπολη, και σε ο¬ 
ρισμένες περιπτώσεις από το υ¬ 
πουργείο Πολιτισμού. Οι αρχαιο¬ 
λογικές υπηρεσίες πολλές φορές 
μας αντιμετώπισαν όχι ως φορέα 
που κάνει ένα κοινωφελές έργο. 
Αυτή η αντιμετώπιση μας δημιούρ¬ 
γησε σοβαρά προβλήματα και είχε 
αρνητική επίδραση στο έργο». 

Παρακάτω απορεί γι’ αυτές τις 
καθυστερήσεις: «Ήταν γνωστό α¬ 


πό χρόνια ότι το Μετρό θα περά¬ 
σει δίπλα από τη Μητρόπολη και 
κάτω από τον Κεραμεικό. Είχε ρω¬ 
τηθεί το υπουργείο Πολιτισμού και 
είχε δώσει την έγκρισή του...» 

Ο Λ. Κίκηρας βεβαίως είναι πο¬ 
λιτικός μηχανικός και όχι πολιτι¬ 
κός. Ενώ όμως η κατασκευάστρια 
κοινοπραξία παραθέτει συγκεκρι¬ 
μένα στοιχεία για τα αίτια που ο¬ 
δήγησαν στην περικοπή της γραμ¬ 
μής, ο πρόεδρος της Αττικό Μετρό 
αρκείται μόνο στην αναφορά ότι η 
αιτία είναι το μπλοκάρισμα της 
διάνοιξης της σήραγγας μετά το 
Σύνταγμα και στη συνέχεια η α- 
ντισυμβατική στάση της κατα- 
σκευάστριας κοινοπραξίας. Παρό¬ 
λα αυτά αναγνωρίζει ότι η Μητρό¬ 
πολη και οι αρχαιολογικές υπηρε¬ 
σίες ήταν εμπόδιο στη συνέχιση 
του έργου. Σίγουρα ο κ. Κίκηρας 
γνωρίζει ότι, όταν επρόκειτο να συ¬ 
ζητηθεί στο Συμβούλιο της Επικρά¬ 
τειας το αίτημα της Μητρόπολης 
για το σταμάτημα των εργασιών 
του Μετρό κάτω από τη Μητρόπο¬ 
λη, ο Ααλιώτης είχε συστήσει να 
αντιμετωπιστεί το αίτημα της Εκ¬ 
κλησίας με κατανόηση, δηλαδή ου¬ 


σιαστικά να δικαιωθεί η Εκκλη¬ 
σία. Και κάνει αυτές τις δήλώσεις 
παρόλο που αυτός και ο επιβλέπων 
μηχανικός της Αττικό Μετρό εί¬ 
χαν μηνυθεί και παρόλο που η αρ¬ 
χική χάραξη της γραμμής που πε¬ 
ρικόπηκε άλλαξε μετά από αίτημα 
της Μητρόπολης περνώντας από 
την οδό Νίκης και συναντώντας τα 
σημερινά γεωλογικά προβλήματα 
που ήταν μια από τις αιτίες των 
καθυστερήσεων. 

Ασφαλώς και θα γνωρίζει ότι 
επιβαρύνεται η Αττικό Μετρό για 
τις καθυστερήσεις που προκλήθη¬ 
καν από την έλλειψη πρόσβασης 
στο εργοτάξιο εξαιτίας της εκκλη¬ 
σίας και της αρχαιολογικής υπη¬ 
ρεσίας. Παρόλ’ αυτά λέξη δεν α¬ 
ναφέρει γι’ αυτό, αν και η κατα- 
σκευάστρια κοινοπραξία ευθέως 
την κατηγορεί ότι η περικοπή α¬ 
ποτελεί μια προσπάθεια της Αττι¬ 
κό Μετρό να αποφύγει της οικο¬ 
νομικές της ευθύνες απ’ αυτές τις 
καθυστερήσεις. 

Ένα άλλο σημαντικό σημείο α¬ 


ντιπαράθεσης είναι και οι ευθύνες 
για την ύπαρξη γεωλογικών προ¬ 
βλημάτων. 

Σύμφωνα με το Λαλιώτη, η δη- 
μοπράτηση του έργου είναι “με το 
κλειδί στο χέρι”. Αυτό σημαίνει ό¬ 
τι ο κατασκευαστής αναλαμβάνει 
οτιδήποτε προβλήματα παρουσια¬ 
στούν κατά τη διάρκεια της κατα¬ 
σκευής του έργου. 

Πάνω σ’ αυτό ο Π. Μαντζεντί 
απαντά: «Κάθε δημοπράτηση “με το 
κλειδί στο χέρι” πάντα υπόκειται 
στις προβλέψεις της αντίστοιχης 
σύμβασης. Σύμβαση “με το κλειδί 
στο χέρι” δε σημαίνει απαραίτητα 
ότι ο ανάδοχος αναλαμβάνει όλους 
τους κινδύνους. Η σήραγγα της 
Μάγχης κατασκευάστηκε με μια 
σύμβαση “με το κλειδί στο χέρι”, 
πλην όμως οι εργασίες της σήραγ¬ 
γας πληρώθηκαν σε απολογιστική 
βάση. Με δαπάνες συν το ποσοστό 
αμοιβής. Ο κύριος του έργου ανέ¬ 
λαβε όλους τους κινδύνους τους 
σχετικούς με τη γεωλογία. Η σύμ¬ 
βαση για το Μετρό της Αθήνας πε¬ 
ριλαμβάνει ειδικές προβλέψεις για 
την αντιμετώπιση των απρόβλε¬ 
πτων συνθηκών του εδάφους. Εί¬ 


ναι τα άρθρα 27.2, 27.4 και 23.3 του 
εργολαβικού συμφωνητικού και το 
άρθρο 14.2 της τροποποιητικής σύμ¬ 
βασης. Τα άρθρα αυτά σαφώς ανα¬ 
φέρουν ότι ο ανάδοχος δεν αναλαμ¬ 
βάνει όλους τους γεωλογικούς κιν¬ 
δύνους, ούτε τις συνέπειες τους α¬ 
πό την άποψη των καθυστερήσε¬ 
ων». 

Ένα άλλο ζήτημα για το οποίο 
υπάρχει αντιδικία είναι και οι τύ¬ 
ποι των ΤΒΜ (των γνωστών Με¬ 
τροποντίκων) που χρησιμοποιού¬ 
νται και έχουν σχέση με τις καθυ¬ 
στερήσεις που παρουσιάστηκαν. Ο 
Λ. Κίκηρας τοποθετείται ως εξής: 
«Η Αττικό Μετρό εκτιμά ότι η κοι¬ 
νοπραξία δεν έχει διαχειριστεί το 
έργο όπως θα έπρεπε, με αποτέλε¬ 
σμα να έχουμε τις σημερινές καθυ¬ 
στερήσεις, ορισμένες από τις οποί¬ 
ες θα μπορούσαν να είχαν αποφευ¬ 
χθεί. Έχει επίσης μαγάλες ευθύ¬ 
νες για τον τρόπο σχεδιασμού των 
δύο μηχανημάτων, των ΤΒΜ... Α¬ 
φού έκαναν αυτή την επιλογή μη¬ 
χανημάτων, θα έπρεπε όταν συνά¬ 
ντησαν δύσκολα εδάφη να χρησι¬ 
μοποιήσουν άλλες μεθόδους για να 
καλύψουν αυτές τις αδυναμίες. Αεν 
έγινε ούτε αυτό. Αηλαδή δεν έγινε 
η σωστή διαχείριση του θέματος α¬ 
πό την κοινοπραξία». 

Απαντά σ’ αυτό ο Π. Μαντζε¬ 
ντί: «Κανένα ΤΒΜ στον κόσμο δεν 
είναι ικανό να αντιμετωπίσει, χω¬ 
ρίς πρόσθετη βελτίωση του εδά¬ 
φους, όλη την γκάμα των γεωλο¬ 
γικών συνθηκών της περιοχής της 
Αθήνας. Το ζητούμενο για κάθε έρ¬ 
γο είναι πάντοτε να επιλεγεί ο πλέ¬ 
ον κατάλληλος τύπος ΤΒΜ, με βά¬ 
ση την υπάρχουσα γνώση των γε¬ 
ωλογικών συνθηκών, και να απο- 
φασιστεί ποιο είναι το είδος εκεί¬ 
νο της βελτίωσης του εδάφους που 
είναι αναγκαίο, ώστε να αντιμετω¬ 
πιστούν τα εν δυνάμει δύσκολα 
τμήματα. Για το Μετρό της Αθή¬ 
νας ο τύπος ΤΒΜ που επελέγη, έ¬ 
πειτα από ειδική έγκριση της Ατ¬ 
τικό Μετρό, έχει καταδείξει ότι ή¬ 
ταν η καλύτερη δυνατή επιλογή, 
καθώς είναι ικανός να διανοίξει το 
80% του μήκους των σηράγγων χω¬ 
ρίς δυσκολία... Τα προβλήματα 
που συνάντησε το ΤΒΜ 1 προκλή¬ 
θηκαν από το γεγονός ότι τα κλα¬ 
σικά μέτρα βελτίωσης του εδάφους, 
που εφαρμόστηκαν στην περιοχή 
Ααρίσης, Αεληγιάννη, Καραϊ- 
σκάκη και Αγίου Κωνσταντίνου, 
αποδείχθηκαν αναποτελεσματικά 
για τη θεραπεία της αστάθειας του 
εδάφους. Ήταν αναγκαίο να εφαρ¬ 
μοστεί μια λύση αντικατάστασης 
εδάφους, σύμφωνα με την οποία 
43% του εδάφους αντικαθίσταται α¬ 
πό σκυρόδεμα, ώστε να επιτραπεί 
η πρώθηση του ΤΒΜ. Η λύση αυτή 
απαιτείται να εφαρμοστεί πάνω σε 
μήκος 200 έως 300 μέτρων επί συ¬ 
νόλου 12 χιλιομέτρων. Η ανάγκη 
εφαρμογής των δραστικών αυτών 
μέτρων δεν ήταν δυνατόν να έχει 
προβλεφθεί από τον ανάδοχο, αλ¬ 
λά ούτε και από τον κύριο του έρ¬ 
γου, προ του θέρους του 1996. Τα 
προβλήματα που συνάντησε το 
ΤΒΜ 2 είχαν σχέση με την ύπαρξη 
φρεάτων, σπηλαιώσεων και στοών 
σε μεγάλη πυκνότητα σε βάθος 20 
μέτρων κάτω από την επιφάνεια 
του εδάφους... Στις 4 Αυγούστου 
1996 η Αττικό Μετρό εξέδωσε μια 
εντολή διακοπής των εργασιών λό¬ 
γω των διαφαινομένων κινδύνων 

συνέχεια στη σελ. 8 


Μετά από τρεις 
αναβοϋές, π νέα δίκη για 
το Μακεδονικό στις 23/6 


Στις 23 Ιουνίου θα γίνει στο Δ' 
Εφετεΐο Αθηνών η δίκη της Ο- 
ΑΚΚΕ για την αφίσα της τη σχε¬ 
τική με την αναγνώριση της Δη¬ 
μοκρατίας της Μακεδονίας. Θυ¬ 
μίζουμε στους φίλους και στους 
αναγνώστες μας ότι 6 σύντρο¬ 
φοι της ΟΑΚΚΕ είχαν συλλη- 
φθεΐ το Γενάρη του 1992 επειδή 
κολλούσαν αφίσα με το αίτημα 
της αναγνώρισης της Δημοκρα¬ 
τίας της Μακεδονίας, την οποία 
τότε για τις ανάγκες της απεύ- 
θυνσης στον ελληνικό λαό ανα¬ 
φέραμε ως σλάβικη Μακεδονία. 
Οι διαδοχικές αναβολές που ο¬ 
δήγησαν στην πενταετή εκκρε¬ 
μότητα αυτής της δίκης φαίνε¬ 
ται πια πως έχουν στόχο την πα¬ 


ραγραφή. Που σημαίνει όχι κατα¬ 
δίκη, αλλά ούτε και πολιτική α¬ 
θώωσα], δηλαδή να εμφανιστούν 
αυτοί οι παλιάνθρωποι σα δημο¬ 
κράτες αλλά να αφήσουν πάνω 
στους κομμουνιστές της ΟΑΚΚΕ 
τη ρετσινιά του εθνοπροδότη. Στο 
βάθος αυτού του τεχνάσματος βρί¬ 
σκεται, ωστόσο, η αντίφαση του 
σοσιαλφασισμού. Γιατί μια απόφα¬ 
ση καταδίκης, θα δυνάμωνε το σο¬ 
βινισμό, ενώ μια αθωωτική από¬ 
φαση θα έδινε αναγνώριση στη 
Δημοκρατία της Μακεδονίας. Η 
φιλοευρωπαϊκή και φανατικά α- 
ντιρώσικη πολιτική Γκλιγκόροφ 
έχει καθυστερήσει το ρώσικο σχέ¬ 
διο της απορρόφησης της Δημ. της 
Μακεδονίας στο “ορθόδοξο” τό¬ 


ξο, με αποτέλεσμα να χρειάζο¬ 
νται και οι δύο τακτικές: και αυ¬ 
τή της πίεσης από το σοβινισμό 
και αυτή της απορρόφησης, που 
επιβάλλει -φαινομενικά τουλά¬ 
χιστον- φιλικές σχέσεις με τη 
γειτονική χώρα. 

Εμείς με συνέπεια υποστηρί¬ 
ζουμε το δικαίωμα της Δημο¬ 
κρατίας της Μακεδονίας να έ¬ 
χει το όνομα που έχει επιλέξει 
ο λαός της. Απαιτούμε να γίνει 
η δίκη μας και να αθωωθούν οι 
σύντροφοί μας. Καλούμε όλους 
τους πατριώτες, δημοκράτες και 
προοδευτικούς ανθρώπους του 
λαού μας στο Δ' Εφετείο (Σω- 
κράτους), στις 23 Ιούνη, 9π.μ. 





Σελίδα 4 


ΝΕΑ ΑΝΑΤΟΛΗ 


ΠΑΡΑΣΚΕΥΗ 6 ΙΟΥΝΗ 1997 


Άνοδος του σοσιαλφασισμού στη Γαλλία 

ΚΑΤΩ Η ΣΟΣΙΑΛΦΑΣΙΣΤΙΚΗ ΔΗΜΑΓΩΓΙΑ 

ΓΙΑ ΤΟ ΜΑΑΣΤΡΙΧΤ 


Με τις γαλλικές βουλευτικές 
εκλογές το σοσιαλφασιστικό α- 
ντιευρωπαϊκό μέτωπο πέτυχε ένα 
ισχυρό πλήγμα στην καρδιά της 
ευρωπαϊκής ενοποίησης. Παντού 
οι εθνικιστές και οι ρωσόφιλοι εί¬ 
ναι ενθουσιασμένοι. 

Η βασική επιτυχία του σοσιαλ- 
φασισμού έγκειται στο γεγονός ότι 
το επικεφαλής του αντιευρωπαϊ- 
σμού και ρωσόφιλο κόμμα, το ψευ- 
τοκομμουνιστικό “Κ”ΚΓ, είναι 
ρυθμιστής της νέας κυβερνητικής 
πλειοψηφΐας που προκύπτει απ’ 
αυτές τις εκλογές. Δίχως τις 38 
έδρες του “Κ”ΚΓ η κυβέρνηση Ζο- 
σπέν δεν μπορεί να συγκεντρώσει 
πλειοψηφΐα στη νέα βουλή. Οι ο¬ 
πορτουνιστές φιλοευρωπαίοι του 
Σοσιαλιστικού κόμματος ασφαλώς 
θα πληρώσουν στο μέλλον αυτή 
την εξάρτηση που οι ίδιοι προκά- 
λεσαν με το να συμμαχήσουν όχι 
μόνο με το “Κ”ΚΓ, αλλά και με 
τους αντιευρωπαϊστές του κινή¬ 
ματος των πολιτών του Σεβενε- 
μάν, που διαθέτει 7 έδρες στη νέα 
βουλή. 

Η μεγάλη ευπάθεια ωστόσο 
του Σοσιαλιστικού κόμματος δε θα 
βρίσκεται, στο βάθος, στο επίπεδο 
της κοινοβουλευτικής αστάθειας, 
αλλά αυτή η αστάθεια θα αντα¬ 
νακλά την πολιτική διάλυση των 
ίδιων των θέσεων του Σοσιαλι¬ 
στικού κόμματος μέσα στην πα¬ 
λίρροια του αντιευρωπαϊσμού, που 
ολοένα δυναμώνει στη Γαλλία. 
Στην πραγματικότητα είναι το ίδιο 
το Σοσιαλιστικό κόμμα, αυτός ο 
υποτιθέμενος σημαιοφόρος του ευ¬ 
ρωπαϊσμού μέσα στη γαλλική 
αστική τάξη, που με το προεκλο¬ 
γικό του πρόγραμμα ανέλαβε να 
δώσει τη μεγάλη μαχαιριά στην 
πλάτη του μοναδικού ισχυρού συ¬ 
νεκτικού παράγοντα της ευρωπα¬ 
ϊκής ενοποίησης, που σήμερα εί¬ 
ναι το Εύρο. Αυτός είναι και ο λό¬ 
γος που το Σοσιαλιστικό κόμμα ει- 
σέπραξε τα πιο πολλά πολιτικά 
λύτρα για την προδοσία του από 
τους ανοιχτούς φασίστες του Λε- 
πενικού εθνικού μετώπου. Ο Λε- 
πέν, ακολουθώντας την ταχτική 
του ρωσόφιλου διαδόχου του, του 
Μεγκρέ, νικητή της Βιτρόλ, έριξε 
για πρώτη φορά ανοιχτά τη γραμ¬ 
μή της υποστήριξης του Σοσιαλι¬ 
στικού κόμματος στο β' γύρο. Για 
να το διευκολύνει μάλιστα έμπρα¬ 
κτα δεν απέσυρε τους υποψήφιούς 
του στο β' γύρο, έτσι ώστε να α¬ 
ποδυναμώσει τους υποψήφιους του 
Σιράκ, που ως τώρα εισέπρατταν 
το μεγαλύτερο κομμάτι της Λε¬ 
πενικής βάσης. Δίχως υπερβολή 
μπορούμε να πούμε ότι τον πολι¬ 
τικό αέρα της νίκης τον έδωσε στο 
Σοσιαλιστικό κόμμα το μαύρο α- 
ντιευρωπαϊκό μέτωπο “Κ”ΚΓ-Λε- 
πέν-Τροτσκιστές-Σεβενεμάν, που 
όλο μαζί πήρε περίπου 30% του συ¬ 
νόλου των ψήφων και οπωσδήπο¬ 
τε πολύ περισσότερους από το 
κόμμα του Ζοσπέν (24%). 


ΟΙ ΤΕΣΣΕΡΙΣ ΟΡΟΙ ΤΟΥ 
ΖΟΣΠΕΝ 

Ο Ζοσπέν έχει βάλει τέσσερις 
όρους για τη συμμετοχή της Γαλ¬ 
λίας στο Εύρο, που αποτελούν την 
άρνηση του Εύρο έτσι όπως θεμε¬ 
λιώθηκε από γαλλογερμανική συ¬ 
νεννόηση τα τελευταία πέντε χρό¬ 
νια, με προεδρία είτε Μιτεράν εί¬ 
τε Σιράκ. Οι τέσσερις αυτοί όροι 
γκρεμίζουν το Μάαστριχτ, και ει¬ 
δικά το κοινό νόμισμα. Τους ανα¬ 
φέρουμε συνοπτικά και δίνουμε 
παρακάτω το νόημά τους. 

Ο ένας όρος είναι να μπει η 
Ιταλία στην πρώτη σειρά των χω¬ 
ρών του Εύρο, ο δεύτερος να α- 
ντικατασταθεί το “σύμφωνο της 
σταθερότητας” από ένα σύμφωνο 
αλληλεγγύης, ο τρίτος να δημιουρ- 
γηθεί μια ευρωπαϊκή “οικονομική 
κυβέρνηση”, ο τέταρτος να προσ¬ 
διοριστεί μια σταθερή ισοτιμία εύ- 
ρο-δολαρίου-γεν που να ευνοεί τις 
ευρωπαϊκές εξαγωγές. 

Οι δύο πρώτοι όροι σημαίνουν 
κατάργηση των σημερινών κριτη¬ 
ρίων σύγκλισης του Μάαστριχτ, με 
πρόσχημα τη συμμετοχή της Ιτα¬ 
λίας ο πρώτος και τη μείωση της 
ανεργίας ο δεύτερος. Ο τρίτος ό¬ 
ρος σημαίνει κατάργηση της ανε¬ 
ξαρτησίας της ευρωπαϊκής κεντρι¬ 
κής τράπεζας που θα εκδίδει το 
εύρο και θα ελέγχει τους μηχανι¬ 
σμούς του. Ο τέταρτος όρος είναι 
μια απλή συνέπεια του τρίτου στο 
επίπεδο των εξωτερικών οικονο¬ 
μικών σχέσεων και του εξωτερι¬ 
κού οικονομικού προστατευτισμού 
της Ε.Ε. 

Όλοι αυτοί οι όροι είναι στην 
πραγματικότητα υποχώρηση στις 
αξιώσεις του αντιευρωπαϊκού με¬ 
τώπου όχι μόνο στη Γαλλία, αλλά 
σε πανευρωπαϊκή κλίμακα. Πα¬ 
ντού το σοσιαλφασιστικό μέτωπο 
των εθνικιστών και των ρωσόφι¬ 
λων απαιτεί την ελαστικοποίηση 
των “κριτηρίων του Μάαστριχτ” 
που τα θεωρεί υπεύθυνα για την 
οικονομική κρίση και, κυρίως, την 
ανεργία στην Ευρώπη. 

ΤΑ ΚΡΙΤΗΡΙΑ ΤΟΥ 
ΜΑΑΣΤΡΙΧΤ ΚΑΙ Η 
ΚΑΤΑΣΤΑΣΗ ΤΗΣ 
ΕΡΓΑΤΙΚΗΣ ΤΑΞΗΣ 

Το σοσιαλφασιστικό μέτωπο 
δημαγωγεί ασύστολα πάνω στα 
κριτήρια της σύγκλισης, ιδιαίτε¬ 
ρα πάνω στο περίφημο 3% του ελ¬ 
λείμματος του προϋπολογισμού 
και στο 60% του δημόσιου χρέους. 
Σύμφωνα με τους θεωρητικούς αυ¬ 
τού του μετώπου, το απαιτούμενο 
από το Μάαστριχτ χαμηλό έλλειμ¬ 
μα και χαμηλό δημόσιο χρέος 
φταίνε για τη μείωση της ανάπτυ¬ 
ξης, για την ανεργία, τις χαμηλές 
κοινωνικές παροχές κλπ. Σύμφω¬ 
να μ’ αυτούς, αν το κράτος επι¬ 
τρέψει το άνοιγμα του ελλείμμα¬ 
τος, η ανάπτυξη θα δυναμώσει και 
οι φτωχοί θ’ ανακουφιστούν, ενώ 
παράλληλα θα δώσουν ώθηση στη 
ζήτηση με το να αυξήσουν την α¬ 
τομική τους κατανάλωση. Ασφα¬ 


λώς αυτά μπορούν να γίνουν για 
ένα διάστημα, αλλά το δημόσιο έλ¬ 
λειμμα ζητάει πάντα ένα από τα 
δύο πράγματα: ή τύπωμα χαρτο¬ 
νομίσματος και αύξηση του πλη¬ 
θωρισμού ή αύξηση του κρατικού 
δανεισμού από τους ραντιέρηδες. 
Και στις δύο περιπτώσεις μετά α¬ 
πό ένα ορισμένο διάστημα το κρα¬ 
τικό έλλειμμα θα ζητήσει πίσω - 
και μάλιστα αυξημένα- αυτά που 
έδωσε για λίγο στην ανάπτυξη και 
στους φτωχούς. Αυτή άλλωστε η 
πολιτική δοκιμάστηκε και έδειξε 
το καταστροφικό της όριο στα τέ¬ 
λη της μεταπολεμικής ανοικοδό¬ 
μησης και επέκτασης που σημα- 
τοδοτήθηκε από την πετρελαϊκή 
κρίση του ’73. Αυτό το όριο είναι 
ο λεγόμενος στασιμοπληθωρισμός, 
δηλαδή ο συνδυασμός της επεν¬ 
δυτικής στασιμότητας με την ά¬ 
νοδο του πληθωρισμού. 

Είναι γεγονός ότι η μέθοδος 
της χρησιμοποίησης του κρατικού 
ελλείμματος για την τόνωση της 
συσσώρευσης του κεφάλαιου ή της 
καταναλωτικής ζήτησης των μα¬ 
ζών είναι κάποιος μηχανισμός 
διαχείρισης της οικονομίας του 
κρατικομονοπωλιακού καπιταλι¬ 
σμού, είναι δηλαδή ένα από τα ερ¬ 
γαλεία που έχει στα χέρια της η 
αστική κυβέρνηση για να επεμβαί¬ 
νει στην αυθόρμητη πορεία των οι¬ 
κονομικών δυνάμεων και να με¬ 
τριάζει τόσο την οικονομική όσο 
και την πολιτική επίπτωση των 
αναπόφευκτων και ισχυρών κρί¬ 
σεων που αυτή η πορεία παράγει. 

Όμως αυτός ο μηχανισμός δεν 
έχει τίποτα το σοσιαλιστικό μέσα 
του (σοσιαλιστικό με την έννοια 
του επαναστατικού μαρξισμού). Α¬ 
κόμα και όταν το κρατικό έλλειμ¬ 
μα πληρώνει κοινωνική ασφάλι¬ 
ση, μισθούς ανέργων ή οτιδήποτε 
από αυτά που κάνουν τους αστούς 
ρεφορμιστές να γεμίζουν περηφά¬ 
νια, δεν είναι παρά για να εκτο¬ 
νώσει προσωρινά και μόνο προ¬ 
σωρινά τη δυσαρέσκεια των εκ¬ 
μεταλλευόμενων μαζών. 

Μια, έστω και μέσα στα πλαί¬ 
σια του συστήματος, ενίσχυση των 
εργαζομένων μαζών ή έστω ε¬ 
νίσχυση της συσσώρευσης και του 
εκσυγχρονισμού του παραγωγικού 
κεφαλαίου από το κράτος θα είχε 
μέσα της κάτι το προοδευτικό αν 
γινόταν μόνο με αφαίρεση τμημά¬ 
των της υπεραξίας από την κατα¬ 
νάλωση των κεφαλαιοκρατών και 
των γαιοκτημόνων. Αν δηλαδή οι 
παροχές αυτού του είδους δε γί¬ 
νονταν σε βάρος του κρατικού ελ¬ 
λείμματος, αλλά με μεγαλύτερη 
φορολόγηση της κατανάλωσης 
των πλούσιων. 

Όμως τα κριτήρια του Μάα¬ 
στριχτ δεν απαγορεύουν κάτι τέ¬ 
τοιο και δεν επιβάλλουν σε καμιά 
ευρωπαϊκή κυβέρνηση τον τρόπο 
με τον οποίο θα συμπεριφερθεί φο¬ 
ρολογικά απέναντι στους κεφα¬ 
λαιοκράτες της, ούτε καν τον 
τρόπο με τον οποίο θα θεσμοθετή¬ 
σει τα εργατικά δικαιώματα, τους 


μισθούς και τα επιδόματα ανεργί¬ 
ας στην αντίστοιχη χώρα. Τα κρι¬ 
τήρια του Μάαστριχτ δεν προσδιο¬ 
ρίζουν ούτε την έκβαση της ταξι¬ 
κής πάλης ούτε τους δοσμένους 
ταξικούς συσχετισμούς σε κάθε 
χώρα. 

ΤΟ ΔΗΜΟΣΙΟ ΕΛΛΕΙΜΜΑ 
ΚΑΙ Η ΚΕΝΤΡΙΚΗ ΠΟΛΙΤΙΚΗ 
ΕΞΟΥΣΙΑ 

Οι σοσιαλφασίστες φωνάζουν 
υπέρ της αύξησης του δημοσίου 
ελλείμματος μόνο για να καταρ¬ 
γήσουν τα κριτήρια του Μάα¬ 
στριχτ που προβλέπουν κυρίως 
την ελαχιστοποίηση του ελλείμ¬ 
ματος, ελαχιστοποίηση που μετα¬ 
φράζεται και στους χαμηλούς δεί¬ 
κτες του πληθωρισμού και στην 
πτώση των επιτοκίων. Τα κριτή¬ 
ρια του Μάαστριχτ σημαίνουν κυ¬ 
ρίως ένα πράγμα: ότι οι κρατικο- 
μονοπωλιακές αστικές τάξεις της 
Ενωμένης Ευρώπης που τη διοι¬ 
κούν έχουν συμφωνήσει να εγκα- 
ταλείψουν τη χρησιμοποίηση ενός 
βασικού εργαλείου τους οικονο¬ 
μικής πολιτικής, που είναι το δη¬ 
μοσιονομικό έλλειμμα. Για την α¬ 
κρίβεια έχουν αποφασίσει να μη 
χρησιμοποιήσουν πέρα από μερι¬ 
κά στενά όρια που ποσοτικοποιού- 
νται με ακρίβεια στα περίφημα 
κριτήρια της σύγκλισης. 

Αυτή τη συμφωνία οι αστικές 
τάξεις την κάνουν για να μπορέ¬ 
σουν να πετύχουν ένα πολύ μεγα¬ 
λύτερο οικονομικό όφελος για τις 
ίδιες και τις χώρες τους. Το κοινό 
νόμισμα είναι κυρίως μια μέθοδος 
για να ξεπεραστεί η νομισματική 
αδυναμία των επιμέρους ευρωπα¬ 
ϊκών χωρών απέναντι στον α¬ 
νταγωνισμό του αμερικάνικου και 
του γιαπωνέζικου νομίσματος, ε¬ 
νώ δευτερευόντως έχει τεράστια 
πρακτικά πλεονεκτήματα στις ί¬ 
διες τις διευρωπαϊκές συναλλαγές 
και τις επικοινωνίες γενικότερα. 

Μπαίνει τώρα το εξής ερώτη¬ 
μα: Δε θα μπορούσαν οι ευρωπαϊ¬ 
κές κυβερνήσεις να συμφωνήσουν 
στο κοινό νόμισμα δίχως να εγκα- 
ταλείψουν ή, έστω, να περιορίσουν 
τόσο πολύ τη δράση των δημοσιο¬ 
νομικών τους εργαλείων; Θα μπο¬ 
ρούσαν. Ασφαλώς θα μπορούσαν, 
όπως μπορεί να συνυπάρχει γενι¬ 
κά ένα κοινό νόμισμα σε μια ομο¬ 
σπονδιακή χώρα με τα επιμέρους 
μικρά ή μεγάλα ελλείμματα των 
ομόσπονδων κρατών. Αυτό συμ¬ 
βαίνει σήμερα στις ΗΠΑ. Όμως 
μια τέτοια συνύπαρξη προϋποθέ¬ 
τει μια λίγο-πολύ ισχυρή κε¬ 
ντρική πολιτική εξουσία. Μια 
ισχυρή λίγο πολύ κεντρική πολι¬ 
τική εξουσία θα μπορούσε να επι¬ 
τρέπει ελλειμματικούς προϋπολο¬ 
γισμούς των επιμέρους κρατών, 
αρκεί να μπορούσε να επέμβει 
σ’αυτούς ή τουλάχιστον να ελέγ¬ 
ξει τη φύση τους. Είναι άλλο πράγ¬ 
μα, για παράδειγμα, ένα έλλειμμα 
προϋπολογισμού που πατάει σε μια 
ισχυρή αναπτυσσόμενη οικονομία 
και που οφείλεται βασικά στο γρή¬ 


γορο παραγωγικό εκσυγχρονισμό, 
και άλλο ένα έλλειμμα ελληνικού 
παπανδρεϊκού τύπου που δημιουρ¬ 
γεί ται από τα έξοδα πληρωμής και 
διαφθοράς ενός απέραντου κομμα¬ 
τικού και ψηφοφορικού στρατού. 
Αυτά τα δύο διαφορετικά είδη δη¬ 
μοσίου ελλείμματος, που οι αστοί 
οικονομολόγοι ονομάζουν συ¬ 
γκυρίας ή δομικά, επιβάλλουν α¬ 
σφαλώς διαφορετική πολιτική, ο¬ 
πότε και οικονομική μεταχείριση. 
Μπορεί κανείς να περιμένει ότι 
μια Γερμανία ή μια Ολλανδία θα 
ήταν ποτέ διατεθειμένες να χρη¬ 
ματοδοτούν με σκληρό ευρωπαϊ¬ 
κό νόμισμα τα ελλείμματα του κά¬ 
θε σμήνους πρακτόρων ή τυχοδιω¬ 
κτών μέσα στην Ευρώπη ή -ακό¬ 
μα χειρότερο- να εκθέτουν το κοι¬ 
νό νόμισμα αφήνοντάς το να πα- 
ράγεται πληθωριστικά με απαίτη¬ 
ση του κάθε βυθιζόμενου μέλους 
της Ε. Ένωσης; 

ΔΗΜΑΓΩΓΙΑ ΜΕ ΣΤΟΧΟ ΤΗ 
ΔΙΑΛΥΣΗ ΤΗΣ Ε.Ε. 

Η σχετικά ισχυρή κεντρική πο¬ 
λιτική εξουσία είναι λοιπόν η λύ¬ 
ση σε αυτού του είδους τα προ¬ 
βλήματα οικονομικής διαχείρισης. 
Αλλά μια τέτοια πολιτική ε¬ 
ξουσία προϋποθέτει άλμα στην 
πολιτική ενοποίηση της Ευρώ¬ 
πης, και η πολιτική ενοποίη¬ 
ση είναι ακριβώς το αντίθετο 
από εκείνο που θέλουν όλοι οι 
σοσιαλφασίστες της Ευρώπης, 
που απαιτούν την ελαστικο- 
ποίηση των κριτηρίων του Μά- 
αστριχτ. Ακριβώς σ’ αυτό το ζή¬ 
τημα αποδείχνεται ότι το μόνο που 
τους ενδιαφέρει είναι η διάλυση 
της Ευρώπης. 

Είναι σαφές στον καθένα ότι 
από πρακτική άποψη μια μικρή ε- 
λαστικοποίηση των κριτηρίων, π.χ 
από 3% το περιθώριο του ελλείμ¬ 
ματος να αυξηθεί στο 3,5% ή το 
δημόσιο χρέος από το 60% στο 65%, 
δε θα προκαλούσε κανένα μεγά¬ 
λο ζήτημα. Όμως αυτόματα θα ά¬ 
νοιγε το κουτί της Πανδώρας για 
μια ατέλειωτη σειρά διεκδικήσε¬ 
ων από τις χώρες της β'γραμμής 
ένταξης. Το 3,5% θα τεντωνόταν 
ως το 4%, το 65% ως το 70% κ.ο.κ. 
Αυτό θα σήμαινε μια νέα επικίν¬ 
δυνη ακολουθία διαπραγματεύσε¬ 
ων και διενέξεων για να βρεθεί μια 
νέα ισορροπία σαν εκείνη του 
Μάαστριχτ, δίχως βέβαια πάντα 
να πρόκειται για ένα πιο “αριστε¬ 
ρό” Μάαστριχτ. Στο διάστημα αυ¬ 
τό οι εθνικιστές σε όλες τις χώ¬ 
ρες θα λύσσαγαν, οι μεν στις πιο 
κοντά στο εύρο χώρες διεκδικώ- 
ντας τις πιο μικρές αποκλίσεις, οι 
δε στις πιο μακριά από το εύρο 
διεκδικώντας τις πιο μεγάλες. Η 
μόνη δυνατότητα για μια επανα¬ 
διαπραγμάτευση δίχως διάλυση θα 
προϋπέθετε πάλι ένα υψηλό επίπε¬ 
δο πολιτικής συνεργασίας μέσα 
στην Ε.Ε. 

Όμως ακριβώς αυτό το επίπε¬ 
δο συνεργασίας υπονομεύεται 
διαρκώς από τη γενικευμένη επί- 

θέση του μαύρου πανευρωπαϊκού 
μετώπου ενάντια στην ενοποίηση, 
και αυτή η επίθεση έχει οπωσδή¬ 
ποτε κέντρο της τη Γαλλία. 

Αυτό είναι το άσχημο στη 
γραμμή του Ζοσπέν. Από μόνοι 
τους οι όροι για το εύρο που βάζει 
ο Ζοσπέν δεν είναι σώνει και κα¬ 
λά αντιευρωπαϊκοί. Στην πραγμα¬ 
τικότητα μάλιστα ο τρίτος όρος, 
αυτός της κοινής ευρωπαϊκής “οι¬ 
κονομικής κυβέρνησης”, θα μπο¬ 
ρούσε να είναι εξαιρετικός. Όμως 
πώς μπορεί μια ευρωπαϊκή “οικο¬ 
νομική κυβέρνηση” να ξεκινάει 
σαν πρόθεση από μια γαλλική κυ¬ 
βέρνηση που στηρίζεται στο 
“Κ”ΚΓ, δηλαδή στον “αντιευρω- 
παϊσμό”; 

Η ευρωπαϊκή “οικονομική κυ¬ 
βέρνηση” είναι μόνο ένα άλλοθι 
για το γκρέμισμα των κριτηρίων 
σύγκλισης, γκρέμισμα που εξα¬ 
σφαλίζεται και μόνο από την εί¬ 
σοδο της Ιταλίας που ζητάει ο Ζο¬ 
σπέν. Η Ιταλία έχει ένα δημόσιο 
χρέος που φτάνει το 130% του Α- 
ΕΠ και που θα 1 φτάνε μόνο του 
για να κάνει εξαιρετικά επίφοβο 
και ανυπόληπτο μέσα στη γερμα¬ 
νική κοινή γνώμη κάθε εύρο. 

ΧΤΥΠΗΜΑ ΣΤΗΝ ΠΙΟ 

ΑΔΥΝΑΤΗ ΣΤΙΓΜΗ ΤΗΣ 
ΕΥΡΩΠΗΣ 

Τόσο ο Ζοσπέν όσο και οι 
σύμμαχοί του ξέρουν ότι, αρνού- 
μενοι τα συγκεκριμένα κριτήρια 
της σύγκλισης, πυροβολούν τη 
Γερμανία. Αυτή προφανώς δεν έ¬ 
χει καμιά όρεξη να εγκαταλείψει 
το τρίτο ισχυρότερο νόμισμα του 
κόσμου, το μάρκο, για να καβα- 
λήσει ένα ρευστό εύρο. Πυροβο¬ 
λώντας όμως τη Γερμανία αυτοί 
δεν κάνουν τίποτα άλλο από το 
να διαλύουν την ατμομηχανή της 
ίδιας της πολιτικής ενοποίησης 
της Ευρώπης, που είναι η γαλλο- 
γερμανική συνεννόηση. Ξέρουν ε¬ 
πίσης καλά ότι το πάθος για την 
ευρωπαϊκή ενοποίηση το έδινε πά¬ 
ντα η Γερμανία, η μοναδική χώρα 
της ενωμένης Ευρώπης στην οποί¬ 
α ο εθνικισμός, σαν χιτλερισμός, 
γνώρισε την καταστροφή και το 
διεθνή εξευτελισμό. Όμως αυτό το 
πάθος τελειώνει μαζί με τον τε¬ 
λευταίο ισχυρό γερμανό ευρωπα¬ 
ϊστή, τον Κολ. Τόσο το γερμανικό 
Σοσιαλδημοκρατικό κόμμα όσο 
και μια ανερχόμενη εθνικιστική 
τάση μέσα στο Χριστιανοδημο- 
κρατικό κόμμα ετοιμάζονται να ε- 
γκαταλείψουν, αν δεν έχουν ήδη 
εγκαταλείψει, την ανεπιφύλακτα 
ευρωπαϊκή στρατηγική της κα¬ 
γκελαρίας Κολ. 

Η κρίση της γαλλογερμανικής 
ενότητας είναι πιθανό να είναι 
μοιραία τώρα που η Ευρώπη δια¬ 
νύει μια εποχή σχεδόν πλήρους 
πολιτικής έκλειψης οποιοσδήπο¬ 
τε ενιαίας έκφρασης. Αυτή η αδυ¬ 
ναμία της εκφράστηκε παταγωδώς 
στη Βοσνία και επιβεβαιώθηκε 
στην Αλβανία. Το διπλωματικό 
παιχνίδι μέσα κι έξω από την ευ¬ 
ρωπαϊκή ήπειρο παίζεται τώρα 
σχεδόν αποκλειστικά από τις δυο 
υπερδυνάμεις. Από την άλλη με¬ 
ριά, οι ευρωπαϊκοί εθνικισμοί αμ¬ 
φισβητούν ακόμα και αυτό το πιο 
ελάχιστο ενός κοινού πολιτικού 
αυτοκαταναγκασμού, που είναι τα 
κριτήρια σύγκλισης, ενώ η διεύ¬ 
ρυνση της Ένωσης από τα 12 στα 
15 μέλη έγινε με την προσθήκη 
στην Ένωση των ουδετεριστών 
της Αυστρίας, της Σουηδίας και 


της Φινλανδίας. Το τελευταίο που 
θα ήθελαν αυτοί οι τελευταίοι εί¬ 
ναι ένα δυνάμωμα της δραστήριας 
διεθνούς πολιτικής έκφρασης της 
Ευρώπης, ιδιαίτερα απέναντι στη 
Ρωσία. Από την άλλη μεριά η 
Αγγλία κάνει μια δραστήρια αντι¬ 
πολίτευση σε κάθε προσπάθεια για 
βάθεμα της πολιτικής ενότητας 
και έχει οδηγήσει σε απόλυτο τέλ¬ 
μα τη Διακυβερνητική. Ο εμφανι¬ 
ζόμενος σαν φιλοευρωπαίος 
Μπλερ θα κάνει ακόμα μεγαλύ¬ 
τερη ζημιά από το Μέιτζορ γιατί 
θα εμποδίζει την ενοποίηση όχι με 
τα εξωτερικά βέτο του τελευταί¬ 
ου, αλλά με τις δήθεν εποικοδο¬ 
μητικές, στην πραγματικότητα 
διασπαστικές, προτάσεις από τα 
μέσα. 

Κάτω λοιπόν απ' αυτές τις 
συνθήκες η “οικονομική ευρωπα¬ 
ϊκή κυβέρνηση” του Ζοσπέν είναι 
μια μακάβρια υποκρισία. Η μόνη 
δυνατότητα διεξόδου για την ΕΈ. 
είναι να μην τηρήσει στην πράξη 
ο Ζοσπέν κανέναν από τους 4 ό¬ 
ρους του για την κατάργηση των 
κριτηρίων, ή για την ακρίβεια να 
μην πιέσει τη Γερμανία σ’ αυτή 
την κατεύθυνση ως τη ρήξη. 

Σ’ αυτό το σημείο ακριβώς κιν¬ 
δυνεύει να παίξει το μοιραίο ρόλο 
η ομηρία του Σοσιαλιστικού κόμ¬ 
ματος από τους ψευτοκομμουνι- 
στές και η πολιτική πίεση που αυ¬ 
τοί θα ασκήσουν σε συμμαχία με 
τους εθνοφασίστες του Λεπέν. 

Η ΤΕΛΕΥΤΑΙΑ ΛΕΞΗ ΣΤΟ 
ΠΡΟΛΕΤΑΡΙΑΤΟ ΚΑΙ ΤΟΥΣ 

ΛΑΟΥΣ ΤΗΣ ΕΥΡΩΠΗΣ 

Σε τελευταία ανάλυση, το ζή¬ 
τημα της ενοποίησης θα το κρίνει 
η δυνατότητα γενικά του ευρωπα¬ 
ϊκού προλεταριάτου, και του γαλ¬ 
λικού ειδικότερα, να αντισταθεί 
στο κύμα του σοσιαλφασισμού που 
φουσκώνει διαρκώς πάνω από τη 
γηραιά Ήπειρο. Αυτό μεταφράζε¬ 
ται στο αν θα υπάρξει μια ευρω¬ 
παϊκή εργατική αριστερά ή έστω 
ένα ισχυρό εργατικό δημοκρατι¬ 
κό ρεύμα που θα στραφεί ενάντια 
στο σοσιαλφασισμό σαν κύριο υ¬ 
πεύθυνο της οικονομικής κρίσης. 
Σε αντίθετη περίπτωση ο σοσιαλ- 
φασισμός των ρωσόφιλων και των 
εθνικιστών θα οδηγήσει την ερ¬ 
γατική απόγνωση κατευθείαν στο 
μεσαίωνα του εθνικοφασισμού και 
της ευρωπαϊκής διάσπασης. 

Σ’ αυτούς λοιπόν που συγκε¬ 
ντρώνουν τα πυρά τους στο εξαι¬ 
ρετικά προοδευτικό προτσές της 
ευρωπαϊκής ενοποίησης πρέπει να 
αντιπαρατεθεί μια ολοένα και πιο 
ενωμένη ευρωπαϊκή εργατική τά¬ 
ξη που θα συγκεντρώσει τα πυρά 
της στον κύριο παράγοντα αντί¬ 
δρασης στις ευρωπαϊκές οικονο¬ 
μίες: Στη σύμφυση του κρατικού 
μονοπωλίου με την ανώτατη κομ- 
ματικοσυνδικαλιστική γραφειο¬ 
κρατία και την εργατική και υ¬ 
παλληλική αριστοκρατία του δη¬ 
μόσιου τομέα. 

Μόνο ένα τέτοιο εργατικό-δη- 
μοκρατικό κίνημα μπορεί να ξε¬ 
χωρίσει το καπιταλιστικό προτσές 
της ευρωπαϊκής ενοποίησης από 
το προτσές της ταξικής πάλης. Η 
ευρωπαϊκή ενοποίηση δεν υποκα- 
θιστά την ταξική πάλη, όπως πι¬ 
στεύουν οι φιλελεύθεροι ρεφορμι- 
στές, ούτε επιβάλλεται από τους 
αστούς για να αδυνατίσει η θέση 
της εργατικής τάξης, όπως διαδί¬ 
δουν οι σοσιαλφασίστες. Εκείνο 
που κάνει η ευρωπαϊκή ενοποίη¬ 


ση είναι, πρώτο, να κάνει πιο κα¬ 
θαρή, πιο ανοιχτή την ταξική πά¬ 
λη, καθώς γκρεμίζει τους εθνικούς 
ανταγωνισμούς και τις εθνικιστι¬ 
κές προκαταλήψεις, και, δεύτερο, 
να ανοίξει σε μια πολύ πιο πλα¬ 
τιά, πολύ πιο διεθνή σφαίρα τη μα¬ 
τιά και τη δράση της εργατικής 
τάξης. 

Εκείνο πάντως που πρέπει πε¬ 
ρισσότερο να χτυπηθεί είναι η σο- 
σιαλφασιστική απάτη ότι την πεί¬ 
να τη φέρνει η ένωση των καπι¬ 
ταλιστικών χωρών της Ευρώπης 
και να αποκαλυφθεί ότι η διασπα- 
σμένη Ευρώπη θα αυξήσει στο έ¬ 
πακρο και τον ενδοευρωπαϊκό α¬ 
νταγωνισμό και το κόστος παρα¬ 
γωγής. 

Οι εθνικιστές ισχυρίζονται ότι 
το κάθε ξεχωριστό κράτος μπορεί 
να εφαρμόσει προστατευτικά μέ¬ 
τρα για την παραγωγή του, αλλά 
και να υιοθετήσει μέτρα κοινωνι¬ 
κής πολιτικής, πράγμα που δεν 
μπορούν όλα τα κράτη μαζί. Αυτή 
είναι μια συνειδητή μπαρούφα. Αν 
σήμερα ένα οποιοδήποτε ευρωπα¬ 
ϊκό κράτος δοκιμάσει μέτρα τέ¬ 
τοιου προστατευτισμού, είτε ανή¬ 
κει είτε δεν ανήκει στην ΕΕ, θα 
δεχτεί αντίποινα στις δικές του ε¬ 
ξαγωγές που θα το οδηγήσουν ά¬ 
μεσα σε κατάρρευση. 

Όσο για την κοινωνική πολιτι¬ 
κή, αυτή είναι ακόμα στα χέρια 
του κάθε κράτους-μέλους. Κι ό¬ 
μως κανένας “προστατευτισμός” 
του εργατικού εισοδήματος και 
του δικαιώματος στην εργασία δεν 
μπορεί να περάσει σήμερα εξαιτί- 
ας του ανταγωνισμού, που όμως, 
όπως προαναφέραμε, θα γίνει πο¬ 
λύ μεγαλύτερος αν η Ευρώπη δια- 
σπαστεί. Ο μόνος που μπορεί να 
επιβάλει μέτρα γενικής εργατικής 
προστασίας είναι ένα εργατικό κί¬ 
νημα που δε θα είναι περιορισμέ¬ 
νο, αλλά αντίθετα θα έχει όλο και 
πιο πολύ πανευρωπαϊκό χαρακτή¬ 
ρα. Ένα τέτοιο όμως εργατικό κί¬ 
νημα θα διευκολύνεται χίλιες φο¬ 
ρές περισσότερο από μια ενωμένη 
Ευρώπη παρά από μια διασπασμέ- 
νη Ευρώπη. 

ΟΧΙ ΣΤΗΝ ΑΠΑΤΗ ΤΗΣ 

ΕΥΡΩΠΗΣ ΤΩΝ ΛΑΩΝ" 

Το γενικό τέχνασμα του σοσιαλ- 
φασισμού απέναντι σε όλα αυτά 
που διδάσκει η κοινή λογική, η ε¬ 
πιστήμη του μαρξισμού και η πεί¬ 
ρα των λαών είναι το εξής: Αντι- 
παραθέτει διαρκώς όχι την ενω¬ 
μένη καπιταλιστική Ευρώπη απέ¬ 
ναντι στη διασπασμένη καπιταλι¬ 
στική Ευρώπη, όπως θα έπρεπε, 
αλλά την ενωμένη καπιταλιστική 
Ευρώπη στην ενωμένη μη καπι¬ 
ταλιστική Ευρώπη, ή αλλιώς στην 
“Ευρώπη των λαών”. 

Αλλά μόνο πολιτικοί απατεώ¬ 
νες πρώτου μεγέθους εννοούν με 
τη φράση “Ευρώπη των λαών” κά¬ 
τι άλλο από το “σοσιαλιστική Ευ¬ 
ρώπη”. Κανείς όμως απ' αυτούς 
τους απατεώνες δεν τολμάει να 
πει “σοσιαλιστική Ευρώπη”, για¬ 
τί θα τον έπαιρναν οι αστοί φίλοι 
του μονοπωλιστές με τις πέτρες. 
Όσο για τους λαούς, αυτοί ξέρουν 
ότι “σοσιαλιστική Ευρώπη” ση¬ 
μαίνει “πανευρωπαϊκή διχτατορία 
του προλεταριάτου”, πράγμα που 
δεν είναι για σήμερα. Όταν όμως 
έρθει αυτή ή ώρα οι πρώτοι που 
θα την πληρώσουν θα είναι οι σο- 
σιαλφασίστες, οι εθνικιστές και ό¬ 
λο αυτό το αντιμάαστριχτ σκυλο¬ 
λόι. 


Εμείς λοιπόν που δε χρησιμοποι¬ 
ήσαμε ποτέ το απατεωνίστικο 
σύνθημα της “Ευρώπης των λα¬ 
ών” επιμένουμε καθαρά και ξάστε¬ 
ρα στην ανάγκη της ένωσης των 
μονοπωλιακών αστικών κρατών 
της Ευρώπης, σε όσο βέβαια βαθ¬ 
μό τούτο είναι δυνατό, μόνο και 
μόνο γιατί μια τέτοια ένωση προ¬ 
ετοιμάζει με τον καλύτερο τρόπο 
τις συνθήκες μιας πολιτικής ωρί- 
μανσης του ευρωπαϊκού προλε¬ 
ταριάτου και των λαών της Ευ¬ 
ρώπης. Αυτή η πολιτική ωρίμαν- 
ση διευκολύνεται σήμερα από συν¬ 
θήκες της πολιτικής δημοκρατίας 
που επικρατούν στο δυτικό κομ¬ 
μάτι αυτής της Ηπείρου, ενώ η με¬ 
γαλύτερη απειλή γι’ αυτή τη δη¬ 
μοκρατία είναι η ρώσικη σοσια- 
λιμπεριαλιστική στρατιωτική επί¬ 
θεση που προετοιμάζεται πυρετώ- 
δικα στα ανατολικά, αλλά και μέ¬ 
σω της πέμπτης φάλαγγάς της 
στην καρδιά της Ευρώπης. 

Αυτή η αντίληψη για την ένω¬ 
ση ασφαλώς δεν είναι η ίδια που 
έχουν οι ευρωπαίοι μονοπωλιστές 
στο μυαλό τους, κι ούτε μας εν¬ 
διαφέρει να αλλάξουν μυαλά. Αυ¬ 
τοί για καιρό ακόμα θα συμμαχούν 
με τη Ρωσία, θα γλείφουν την Κί¬ 
να για επενδύσεις και αγορές, θα 


συνέχεια από τη σελ. 1 

στα σοβαρά τις συνεχόμενες κα¬ 
ταγγελίες του Παπαθεμελή για τα 
αρχεία της “Στάζι”. Όμως αυτό 
που είναι το πιο προκλητικό είναι 
η πολιτική ασυλία που απολαμ¬ 
βάνει η “17Ν”. Καμιά ανακοίνω¬ 
ση κόμματος και καμιά δημο¬ 
σιογραφική ανάλυση δε χτύ¬ 
πησε την πολιτική γραμμή που 
βάζει με την προκήρυξή της, α¬ 
κριβώς γιατί αυτή η γραμμή είναι 
σήμερα η κυρίαρχη σε όλα τα πο¬ 
λιτικά κόμματα, ακόμα και στα 
“μη ρώσικα”. Στην πραγματικότη¬ 
τα ούτε το ΠΑΣΟΚ, ούτε η ΝΑ 
υποστηρίζουν με συνέπεια την ι¬ 
διωτικοποίηση της βιομηχανίας 
και των ευρωπαϊκό εκσυγχρονι¬ 
σμό, όταν ανάγουν τον αντιτουρ- 
κισμό σε κύριο στοιχείο της πο¬ 
λιτικής τους. Ο σοβινισμός της α¬ 
στικής τάξης δεν μπορεί παρά να 
είναι αντιδυτικισμός-αντιευρωπα- 
ϊσμός και δεν μπορεί παρά να εί¬ 
ναι υπέρ της κρατικής-πολεμικής 
συγκέντρωσης. Αυτή είναι η βά¬ 
ση για την εξάρτηση της χώρας 
από τον κατεξοχήν αντιτούρκικο 
και αντιευρωπαϊκό ρώσικο σοσια- 
λιμπεριαλισμό. 

Χαρακτηριστικές είναι εδώ οι 
δηλώσεις του Κωνσταντόπουλου 
και του ψευτοΚΚΕ. 

Ο Κωνσταντόπουλος καταγγέλ¬ 
λει τη δολοφονία γιατί «σε καμιά 
περίπτωση δεν μπορεί να αποτε- 
λέσει τρόπο πολιτικής έκφρασης 
και παρέμβασης στο δημόσιο βίο 
της χώρας»\ Αυτό σημαίνει συμ¬ 
φωνία με τη γραμμή της 17Ν και 
διαφωνία μόνο με τη δολοφονική 
ταχτική. 

Το ψευτοΚΚΕ καταγγέλλει τις 
«ξένες μυστικές υπηρεσίες που α¬ 
λωνίζουν τη χώρα», εννοώντας τη 


εξαργυρώνουν με πετρέλαιο την α¬ 
ποχή του Ιράν και όπου μπορούν 
και όσο μπορούν θα δαγκώνουν 
τους ευρωπαίους εργαζόμενους. 
Γενικά στο μυαλό τους αυτοί έ¬ 
χουν τον κίνδυνο των ΗΠΑ και 
της Ιαπωνίας. Αυτό είναι προς το 
παρόν που τους ενώνει σαν συνεί¬ 
δηση. 

Όμως η δυναμική της ευρωπαϊ¬ 
κής ενοποίησης συνεχίζει να εί¬ 
ναι τέτοια όπως τη συνέλαβε ο 
Μάο Τσε Τουνγκ στη θεωρία των 
Τριών Κόσμων, δηλαδή η δυναμι¬ 
κή της ένωσης των δεύτερης 
γραμμής ιμπεριαλιστών απέναντι 
στις δύο υπερδυνάμεις, ιδιαίτερα 
απέναντι στη ρώσικη υπερδύναμη. 

Αυτός είναι και ο λόγος που κά¬ 
νει αυτό το γεμάτο ανταγωνισμούς 
και δίχως πολιτική συνοχή συ¬ 
γκρότημα κρατών που λέγεται 
ΕΈ. να διατηρείται στη ζωή, να 
φαίνεται πως διαλύεται και να ξα- 
νασυγκροτείται μισοπαράλυτο ή 
γεμάτο δυναμισμό ανάλογα με τη 
στιγμή. Αυτή είναι η μοίρα των 
ενδιάμεσων δυνάμεων. 

Το ζήτημα είναι ότι δεν επιτρέ¬ 
πεται ποτέ στους μαρξιστές επα¬ 
ναστάτες να αφήνουν τις ενδιά¬ 
μεσες δυνάμεις στα χέρια του κύ¬ 
ριου εχθρού. 


ΓΙΑ και το ΡΒΙ, ενώ στη Βουλή 
ανακάλυψε και τις ευθύνες της 
συνθήκης Σένγκεν για τη δολο¬ 
φονία! 

Στο βάθος το πιο σοβαρό ζήτη¬ 
μα για τη δημοκρατία στη χώρα 
είναι η πολιτική ασυλία και η πλή¬ 
ρης πολιτική κάλυψη που απολαμ¬ 
βάνει η “17Ν”, και είναι αυτή α¬ 
κριβώς που αποδεικνύει ότι τα δο¬ 
λοφονικά της χτυπήματα έρχονται 
από την κυρίαρχη και πιο αντι¬ 
δραστική πλευρά της αστικής τά¬ 
ξης και του ιμπεριαλισμού. 

Η ΟΑΚΚΕ, σαν κομμουνιστική 
οργάνωση της εργατικής τάξης, 
είναι η μόνη πολιτική δύναμη που 
δίνει με συνέπεια και ανοιχτά μέ¬ 
σα στο λαό για χρόνια την πολι¬ 
τική πάλη ενάντια στη “17Ν”. Έ¬ 
τσι και τώρα, η οργάνωση έδωσε 
την πολιτική πάλη με αφίσα που 
κολλήθηκε στο κέντρο της Αθή¬ 
νας και του Πειραιά και με μοί- 
ρασμα προκήρυξης στα μεγάλα 
ναυπηγεία και στην επισκευαστι- 
κή Ζώνη. 

Με την καμπάνια αυτή η ΟΑΚ¬ 
ΚΕ προσπάθησε να εκφράσει πο¬ 
λιτικά το εργατικό δημοκρατικό 
κίνημα που δίνει σήμερα την πά¬ 
λη υπερασπιζόμενο την ιδιωτικο¬ 
ποίηση στην Ελευσίνα και το ε¬ 
πενδυτικό πρόγραμμα στο Σκαρα- 
μαγκά, αλλά και την ανάπτυξη της 
επισκευαστικής Ζώνης. 

Κι αυτό γιατί οι σφαίρες ενάντια 
στον Περατικό ήταν σφαίρες ενά¬ 
ντια στους εργάτες των ναυπηγεί¬ 
ων και στο δημοκρατικό συνδικα¬ 
λιστικό κίνημα, στο μόνο δηλαδή 
παράγοντα που μπορεί σήμερα σε 
σύγκρουση με όλες τις πλευρές 
του σοσιαλφασισμού να οδηγήσει 
τη ναυπηγική βιομηχανία μπρο¬ 
στά. 


ΟΙ ΕΟΕΙΑΛΦΑΕΙΕΤΕΕ 
ΤΗΕ Ί7Ν" 
ΑΟΑΟΦΟΝΟΥΝ ΤΗΝ 
ΕΡΓΑΤΙΚΗ ΤΑΞΗ 

ΤΑ ΤΕΡΑΤΩΔΗ ΨΕΜΑΤΑ ΤΩΝ ΝΑΖΙ ΤΗΣ "17Ν" 

Απάντηση στην προκήρυξή τους 


Στο άρθρο αυτό θα αναφερθούμε 
στην προκήρυξη που δημοσίευσε 
στην Ελευθεροτυπία η “17Ν”. Κι 
αυτό γιατί πιστεύουμε πως είναι 
απαραίτητη η πάλη για τη συντρι¬ 
βή της πολιτικοσυνδικαλιστικής ε¬ 
κείνης γραμμής που από χίλιες δυο 
πλευρές επιδιώκει το χτύπημα και 
τη διάλυση της βιομηχανίας. 

Οι προκηρύξεις της “17Ν” προ¬ 
παγανδίστηκαν από τον Α. Πα- 
πανδρέου σαν κείμενα οικονομι¬ 
κής ανάλυσης ...πανεπιστημιακού 
επιπέδου! Σαν κείμενα δηλαδή της 
κυρίαρχης σήμερα στη χώρα πολι¬ 
τικής οικονομίας του σοσιαλφασι- 
στικού μπλοκ. Μιας πολιτικής οι¬ 
κονομίας των πιο αντιδραστικών 
πλευρών της ξενόδουλης άρχουσας 
τάξης, που προσπαθεί να στηρίξει 
“θεωρητικά” την κυριαρχία των 
πιο καθυστερημένων παραγωγι¬ 
κών σχέσεων για να εμποδίσει έ¬ 
τσι την ανάπτυξη των παραγωγι¬ 
κών δυνάμεων οδηγώντας τες 
στην καταστροφή. 

Αυτή είναι βασική προϋπόθεση 
για την εξασφάλιση της κάθε ιμπε¬ 
ριαλιστικής ηγεμονίας σε μια χώ¬ 
ρα, ιδιαίτερα κάθε ηγεμονίας αποι¬ 
κιακού ή νεοαποικιακού τύπου. Η 
ανάπτυξη του καπιταλισμού στα α¬ 
ναπτυσσόμενα έθνη τα φέρνει α¬ 
ντικειμενικά σε σύγκρουση με αυ¬ 
τού του τύπου την ιμπεριαλιστική 
ηγεμονία. Μια τέτοια κυριαρχία 
πάνω σε αυτά τα έθνη και κράτη 
προϋποθέτει τη στήριξη εσωτερι¬ 
κά στις πιο καθυστερημένες κοι¬ 
νωνικά δυνάμεις τους, το χτύπη¬ 
μα της καπιταλιστικής ανάπτυξης 
και μέσα από εκεί της ανάπτυξης 
του προλεταριάτου. Σε μια πρώτη 
περίοδο της κυριαρχίας του ο ιμπε¬ 
ριαλισμός αποικιοκρατικού και νε- 
οαποικιακού τύπου στηρίχθηκε 
στα ισχυρά τμήματα της φεουδαρ¬ 
χίας και τους αντίστοιχους πολι¬ 
τικούς θεσμούς των αναπτυσσόμε¬ 
νων χωρών, εμποδίζοντας έτσι 
στην καπιταλιστική ανάπτυξη. 

Το μεγάλο ρεύμα των χωρών του 
Γ' κόσμου για ανεξαρτησία από γε¬ 
νική άποψη χτύπησε τον ιμπερια¬ 
λισμό και αδυνάτισε τα εσωτερι¬ 
κά του στηρίγματα της προηγού¬ 
μενης κοινωνίας. Ο κρατικός κα¬ 
πιταλισμός έγινε η κύρια μορφή α- 
ντιιμπεριαλιστικής ανάπτυξης 
στον Γ' κόσμο. Η ήττα όμως της 
παγκόσμιας σοσιαλιστικής επανά¬ 
στασης από τις δυνάμεις της πα¬ 
λινόρθωσης, και ιδιαίτερα η ήττα 
της κινέζικης επανάστασης, αδυ¬ 
νάτισε και αφόπλισε για μια με¬ 
γάλη περίοδο το προλεταριάτο, 
στερώντας του έτσι τη δυνατότη¬ 
τα να πάρει την ηγεμονία αυτής 
της πάλης. Αυτό είχε σαν αποτέ¬ 
λεσμα να αναπτύσσονται και να 
κυριαρχούν μέσα στο κράτος οι πιο 
καθυστερημένες πλευρές του εθνι¬ 
κισμού, της γραφειοκρατίας, της 
διαφθοράς και του θρησκευτικού 
φανατισμού. Αυτές τώρα οι πιο κα¬ 
θυστερημένες δυνάμεις του κρατι¬ 
κού καπιταλισμού γίνονται βάση 
της ιμπεριαλιστικής εξάρτησης την 
οποία επιδιώκει με τον πιο ακραί¬ 
ο νεοαποικιακό τρόπο ο ρώσικος 
σοσιαλιμπεριαλισμός. 

Η Ελλάδα δεν μπορούσε να ξε- 
φύγει απ’ αυτό το γενικό ρεύμα 
των υπό ανάπτυξη χωρών. Όμως, 


επειδή βρίσκεται ανάμεσα στον Γ' 
κόσμο και την Ευρώπη, υπήρξε έ¬ 
να ισχυρό αστικό ρεύμα στην οι¬ 
κονομία που έδενε τη χώρα με την 
Ευρώπη. Το ρεύμα αυτό από την 
ίδια του τη φύση βρισκόταν σε μια 
διαρκή αντίθεση με τις κυρίαρχες 
δυνάμεις του κρατικού καπιταλι¬ 
σμού, που -ιδιαίτερα μέσα από το 
τραπεζικό σύστημα- εμπόδιζαν την 
ανάπτυξή του. Αυτή η σύγκρουση 
χαρακτήρισε την ανάπτυξη, ή κα¬ 
λύτερα την καταστροφή των πα¬ 
ραγωγικών δυνάμεων στη χώρα. 

Η διεφθαρμένη κρατική γραφειο¬ 
κρατία και η κυριαρχία της στις 
σχέσεις παραγωγής, όπως εκφρά¬ 
στηκε ιδιαίτερα με τις “κρατικο¬ 
ποιήσεις” του ΠΑΣΟΚ, εμπόδισε 
κάθε καπιταλιστική ανάπτυξη και 
έγινε το κύριο στήριγμα της διείσ¬ 
δυσης του ρώσικου ιμπεριαλισμού 
στη χώρα τόσο πολιτικά όσο και 
οικονομικά. 

Εκεί στήθηκε και όλη η πολιτι¬ 
κή οικονομία του ρωσόφιλου 
μπλοκ της αστικής τάξης, με κέ¬ 
ντρο εκπόνησης το ψευτοΚΚΕ, που 
γρήγορα συσπείρωσε γύρω του ό¬ 
λο το οπορτουνιστικό συνοθύλευ- 
μα. Η κρατική ιδιοκτησία, η κρα¬ 
τική μίζα και διαφθορά έγιναν... 
δημόσια αγαθά ιερά και απαραβί¬ 
αστα! 

Κάθε προσπάθεια ιδιωτικής φι- 
λοευρωπαϊκής επένδυσης στη βιο¬ 
μηχανία αντιμετώπισε τον απο¬ 
κλεισμό από το πιστωτικό σύστη¬ 
μα, το φεουδαρχικό οικολογισμό, 
τις απεργίες του ψευτοΚΚΕ και, 
τέλος, τα πιστόλια της “17Ν” στο 
όνομα του αντιμονοπωλιακού α¬ 
γώνα. Κάθε προσπάθεια ανάπτυ¬ 
ξης του καπιταλισμού στην ύπαι¬ 
θρο με τη συγκέντρωση της γης α¬ 
ντιμετωπιζόταν με τους Πατάκη- 
δες και την ιερότητα της μικροϊ- 
διοκτησίας των αγροτών. Κάθε 
προσπάθεια ανάπτυξης του καπι¬ 
ταλισμού στο εμπόριο, με τη συ¬ 
γκέντρωση του εμπορικού κεφα¬ 
λαίου, αντιμετωπιζόταν με το σπά¬ 
σιμο των βιτρίνων των πολυκατα¬ 
στημάτων και την ιερότητα της ι¬ 
διοκτησίας του μικρομάγαζου. 

Αυτή όμως η πολιτική οικονο¬ 
μία δεν έχει καμία σχέση με το 
μαρξισμό και το επαναστατικό 
προλεταριάτο. 

Η κοινωνικοποίηση των μέσων 
παραγωγής που έρχεται μέσα από 
την πολιτική εξουσία του προλε¬ 
ταριάτου είναι μια αναπόφευκτη ι¬ 
στορική αναγκαιότητα. Μια ανα¬ 
γκαιότητα που έρχεται μέσα από 
την τεράστια ανάπτυξη των παρα¬ 
γωγικών δυνάμεων που κάνει ο 
καπιταλισμός, ιδιαίτερα στη μεγά¬ 
λη βιομηχανία, με τη συνένωση χι¬ 
λιάδων και χιλιάδων εργατών. Κά¬ 
θε θεωρία και πρακτική που στο 
όνομα του “αντικαπιταλισμού” 
χτυπάει την ανάπτυξη των παρα¬ 
γωγικών δυνάμεων είναι αντεπα¬ 
νάσταση, οπισθοδρόμηση και κα¬ 
θυστέρηση. και σαν τέτοια δεν μπο¬ 
ρεί παρά να στηρίζεται στην αλ¬ 
χημεία και στο ψέμα. Έτσι ακρι¬ 
βώς όπως είναι η προκήρυξη της 
“17Ν”. 

Ας τη δούμε συγκεκριμένα. Γρά¬ 
φει εκεί: 

«Σύμφωνα με το συμβόλαιο αγο¬ 
ράς που υπογράφτηκε από τον Πέ¬ 


ρα τικό επί κυβέρνησης ΝΑ το 1992, 
το τελικό αντίτιμο αγοράς των 
ναυπηγείων καθορίστηκε σε 10,6 
δις δρχ. και ενώ σύμφωνα με επα¬ 
νειλημμένες καταγγελίες των 
εργαζομένων η πραγματική τους 
αξία ανερχόταν σε 25 δις δρχ.». 

Καταρχήν οι “καταγγελίες των 
εργαζομένων” που αναφέρει δεν 
είναι τίποτα άλλο από τις καταγ¬ 
γελίες του Ριζοσπάστη. Όσον α¬ 
φορά την πραγματική αξία του 
ναυπηγείου, αυτή δεν καθορίζεται 
από τον... Περισσό (!), αλλά από τη 
συγκεκριμένη ζήτηση στη διεθνή 
αγορά. Και δεν είναι τυχαίο που 
στο διαγωνισμό δε βρέθηκε κανέ¬ 
νας άλλος αγοραστής! Γιατί τα 
ναυπηγεία της Ελευσίνας, όπως 
και του Σκαραμαγκά, μέσα από τα 
χρόνια της περιβόητης κρατικο¬ 
ποίησης κρατήθηκαν με σχέδιο έ¬ 
ξω από τη διεθνή αγορά της κα¬ 
τασκευής, και μάλιστα σε αντίθε¬ 
ση με τον εκσυγχρονισμό που ε¬ 
πέβαλε με τη 5η και την 6η κοινο¬ 
τική οδηγία η Ε.Ε. στα αντίστοιχα 
ευρωπαϊκά ναυπηγεία. Αποτέλε¬ 
σμα αυτής της κατάστασης ήταν 
όχι μόνο το τεράστιο χρέος που εί¬ 
χε συσωρρεύσει το ναυπηγείο, αλ¬ 
λά κυρίως το γεγονός πως χωρίς 
ένα σοβαρό μηχανολογικό εκσυγ¬ 
χρονισμό το ναυπηγείο δεν μπο¬ 
ρούσε να σταθεί στο διεθνή αντα¬ 
γωνισμό της κατασκευής τόσο με 
τα ναυπηγεία της Ανατολής όσο 
και με τα εκσυγχρονισμένα ήδη 
ναυπηγεία της Ευρώπης. Αυτά τα 
πραγματικά γεγονότα καθόριζαν 
και την τιμή του και είχαν σαν α¬ 
ποτέλεσμα την έλλειψη κάθε άλ¬ 
λης προσφοράς για την αγορά του. 

Πέρα όμως από τους όρους κα¬ 
θορισμού της τιμής του, υπάρχει 
και μια άλλη πλευρά. Από ποια δη¬ 
λαδή σκοπιά βλέπει κανείς αυτό 
το ζήτημα. 

Η “17Ν” βάζει το ζήτημα από την 
πλευρά του ιδιοκτήτη που πουλά¬ 
ει ένα δικό τοτ αντικείμενο και εν- 
διαφέρεται να βάλει περισσότερα 
λεφτά στην τσέπη του. 

Αυτή όμως δεν είναι η πλευρά 
του προλεταριάτου, αλλά η πλευ¬ 
ρά του κρατικού ιδιοκτήτη με την 
αντίληψη του μπακάλη. Το προλε¬ 
ταριάτο δεν έχει τίποτα δικό του 
για πούλημα. Το δικό του ταξικό 
συμφέρον είναι μόνο η διατήρηση 
και η ανάπτυξη του ναυπηγείου όχι 
μόνο για να εξασφαλίσει το δικό 
του μεροκάματο, αλλά και για να 
επιβάλει τη δίκιά του ταξική κυ¬ 
ριαρχία σε κάθε ιδιοκτήτη. Έτσι 
το πραγματικά δημοκρατικό ερ¬ 
γατικό κίνημα σε μια τέτοια αγο¬ 
ραπωλησία έναν όρο θα έβαζε: τη 
διατήρηση και την ανάπτυξη του 
ναυπηγείου. Και αυτό πράγματι έ¬ 
κανε το συνδικάτο των εργαζομέ¬ 
νων. 

Αντίθετα, η “17Ν” μιλάει σαν εκ¬ 
πρόσωπος της τάξης των κρατικών 
καπιταλιστών-ιδιοκτητών, και μά¬ 
λιστα σαν αυτόν που σηκώνει τη 
ρομφαία της κάθαρσης μέσα σ’ αυ¬ 
τή την τάξη. Τη σημαία δηλαδή αυ¬ 
τή που σήκωναν πάντα τα πιο 
αντιδραστικά τμήματα της αστικής 
τάξης προκειμένου να εφαρμόσουν 
το φασισμό τους. Αυτός είναι ο να¬ 
ζισμός και ο εθνικοσοσιαλισμός, 
που στη σημερινή εποχή της σο¬ 


σιαλιστικής δημαγωγίας γίνεται 
σοσιαλφασισμός. 

Παρακάτω η προκήρυξη αναφέ¬ 
ρει τους όρους πληρωμής του πο¬ 
σού της αγοράς και το δάνειο που 
πήρε ο Περατικός από τις τράπε¬ 
ζες, προσπαθώντας να αποδείξει 
πως όλα ήταν μια κομπίνα για να 
βάλει λεφτά στην τσέπη του ο 
Περατικός. Πριν απαντήσουμε, θα 
αναφέρουμε όλο το απόσπασμα για 
να θυμίσουμε στους αναγνώστες 
μας την τότε κατάσταση. 

Γράφουν λοιπόν: 

«Η πληρωμή αυτού του ποσού θα 
γινόταν σε 4 φάσεις. Ο Περατικός 
καταβάλλει αμέσως, τον Ιούλη του 
’92, επιταγές ύψους 2 δις. Σε μια 
δεύτερη τριετή περίοδο χάριτος 
Ιούλη '92-Ιούλη ’95 δεν πληρώνει 
τίποτε. Σε μια τρίτη δεκαετή περί¬ 
οδο πληρώνει κάθε χρόνο δύο ε¬ 
ξαμηνιαίες δόσεις ίσες με το 1/30 
του αντιτίμου, μέχρι το 2005. Και 
τέλος το καλοκαίρι του 2005 θα 
καταβάλει το υπόλοιπο. Όπως ό¬ 
μως αντιλαμβάνεται ο καθένας, τό¬ 
σο οι εξαμηνιαίες δόσεις της τρίτης 
περιόδου, όσο και το υπόλοιπο του 
2005 δε θα προέρχεται από κεφά¬ 
λαια του Περατικού, αλλά από τα 
κέρδη των ίδιων των ναυπηγείων 
της Ελευσίνας, αφού αυτά θα βρί¬ 
σκονται ήδη σε λειτουργία για μια 
χρονική περίοδο που θα έχει διαρ¬ 
κέσει από 3 μέχρι 13 χρόνια. Κατά 
συνέπεια τα μόνα κεφάλαια που υ¬ 
ποτίθεται ότι κατέβαλε ο Περατι¬ 
κός είναι οι επιταγές των2δις του 
1992. Δεδομένου όμως ότι ταυτό¬ 
χρονα το 1992 πήρε από τις κρατι¬ 
κές τράπεζες χαμηλότοκα δάνεια 
ύψους 8,8 δις, ο καθένας και πάλι 
αντιλαμβάνεται ότι ο Περατικός 
όχι μόνο δεν έβαλε φράγκο δικό 
του για να αγοράσει τα ναυπηγεία 
Ελευσίνας, αλλά επιπλέον μαζί μ ’ 
αυτά εισέπραξε καθαρά 6,8 δις θα¬ 
λασσοδάνεια ». 

Εδώ υπάρχει αρκετή απάτη, ψέ¬ 
μα αλλά και γελοιότητες από τη 
“17Ν”. Καταρχήν κρύβεται το γε¬ 
γονός πως ο Περατικός δεν πήρε 
ελεύθερα τις μετοχές του ναυπη¬ 
γείου με την καταβολή της προ¬ 
καταβολής. Ο Περατικός έπαιρνε 
ό,τι πλήρωνε, όσες μετοχές δηλα¬ 
δή αντιστοιχούσαν στην προκατα¬ 
βολή ή στις δόσεις που έδινε. Οι 
υπόλοιπες μετοχές ήταν ενέχυρο 
στις πωλήτριες τράπεζες. Η συμ¬ 
φωνία πώλησης είναι σαφής: «Κα¬ 
τά την ημερομηνία καταβολής κά¬ 
θε δόσεως ή προπληρωμής του τι¬ 
μήματος θα αποδίδονται από κάθε 
μία από τις πωλήτριες στην αγο- 
ράστρια ελεύθερες από το ενέχυρο 
τόσες μετοχές που ενεχυριάσθη- 
καν, των οποίων ο αριθμός θα εί¬ 
ναι ανάλογος προς το λόγο του ε¬ 
ξοφλούμενου ή μειούμενου μέρους 
του τιμήματος προς το συνολικό 
τίμημα» (από τη συμφωνία πώλη¬ 
σης). 

Επίσης αποκρύπτεται το γεγο¬ 
νός πως οι δόσεις αυτές είχαν συ¬ 
γκεκριμένο τόκο, ο οποίος αναφέ- 
ρεται στη συμφωνία πώλησης: «Ε¬ 
πί του εκάστοτε οφειλομένου μέ¬ 
ρους του τιμήματος, όπως αναφέ- 
ρεται ανωτέρω, θα οφείλεται τό¬ 
κος με επιτόκιο ίσο προς το ενδο- 
τραπεζικό επιτόκιο το προσφερό- 
μενο στο Λονδίνο σε Τράπεζες 


Πρώτης Τάξεως για καταθέσεις 
Αολλ. ΗΠΑ διάρκειας έξι μηνών 
πλέον ένα επί τοις εκατό (ΕΙΒΟΚ 
+1%)» (από τη συμφωνία πώλησης). 

Όπως είναι ψέμα το ότι πήρε δά¬ 
νειο 8,8 δις από τις κρατικές τρά¬ 
πεζες το 1992. Το δάνειο πάρθηκε 
από τον Περατικό στα μέσα του 
1994 (Βήμα, 20-8-1995). Το ψέμα αυ¬ 
τό γίνεται σαφές ότι έρχεται να 
υπηρετήσει τη “λογική” της “17Ν” 
ότι ο Περατικός αγόρασε τα ναυ¬ 
πηγεία για να βρεθεί στην τσέπη 
του με “6,8 δις θαλασσοδάνειο”. 

Η γελοιότητα στην παραπάνω 
παράγραφο βρίσκεται στο εξής α¬ 
πόσπασμα: «Αε θα προέρχονται α¬ 
πό κεφάλαια του Περατικού, αλ¬ 
λά από τα κέρδη των ίδιων των 
ναυπηγείων της Ελευσίνας». Αυ¬ 
τόν τον αστείο συλλογισμό υπη¬ 
ρετεί άλλωστε η απόκρυψη των 
δύο παραπάνω στοιχείων που α¬ 
ναφέραμε. 

Σύμφωνα δηλαδή μ’ αυτό το συλ¬ 
λογισμό, ο Περατικός πήρε ένα 
ναυπηγείο κερδοφόρο και σε πλή¬ 
ρη ανάπτυξη, του δώσανε και με¬ 
ρικά δις από πάνω, με αντάλλαγ¬ 
μα να δίνει σ’ αυτούς που το πού¬ 
λησαν ένα κομμάτι από τα σίγου¬ 
ρα κέρδη. Όμως, όσοι τουλάχιστον 
έχουν κάποια μικρή γνώση της κα¬ 
τάστασης, ξέρουν πως το ναυπη¬ 
γείο αυτό όχι μόνο κερδοφόρο δεν 
ήταν, αλλά αντίθετα υπερχρεωμέ¬ 
νο και με ένα μηχανολογικό εξο¬ 
πλισμό περασμένης γενιάς, με αρ¬ 
κετά αβέβαιο μέλλον. 

Αυτό άλλωστε έδειξε και η πα¬ 
ραπέρα πορεία του ναυπηγείου με 
την εκδίωξη του Περατικού, την 
οποία δεν μπαίνουν καν στον κό¬ 
πο να εξηγήσουν οι φωστήρες της 
“17Ν”. 

Ο Περατικός πήρε το ναυπηγεί¬ 
ο, όπως ο κάθε καπιταλιστής, με 
κριτήριο το κέρδος. Η επιδίωξη ό¬ 
μως αυτού του κέρδους δεν μπο¬ 
ρούσε να γίνει χωρίς τον εκσυγ¬ 
χρονισμό του, πράγμα που θα το 
έκανε ανταγωνιστικό στη διεθνή 
αγορά της κατασκευής πλοίων. 

Αυτό όμως ήταν που δεν ήθελαν 
οι ρωσόδουλες δυνάμεις της κα¬ 
ταστροφής μέσα στο κράτος και 
την κυβέρνηση. Η διετία ’93-’95 ή¬ 
ταν η διετία του κρατικού σαμπο- 
τάζ στην προσπάθεια του εκσυγ¬ 
χρονισμού. 

Σ’ αυτή την περίοδο το ναυπη¬ 
γείο μπαίνει μέσα 7,5 δις από πα¬ 
ραγγελίες του υπουργείου Άμυνας 
(5 αρματαγωγά), που βρίσκονταν 
στη συμφωνία πώλησης, και μάλι¬ 
στα με τον όρο να αφαιρούνται α¬ 
πό το τίμημα της αγοράς αν δεν 
πραγματοποιηθούν. Είναι αυτό που 
γράφει στην προκήρυξη η “17Ν” 
για τα “κενά” της σύμβασης, με βά¬ 
ση τα οποία ο Περατικός κατέφυ¬ 
γε στα δικαστήρια ζητώντας την 
εφαρμογή της σύμβασης. 

Από την άλλη μεριά ο ΟΣΕ δεν 
τηρεί τις συμβατικές του υποχρε¬ 
ώσεις με την κατασκευή των βα- 
γονιών, με αποτέλεσμα να υπάρ¬ 
χει και εδώ ένα έλλειμμα 3,5 δις. 
Την ίδια περίοδο το ναυπηγείο 
δουλεύει αποκλειστικά με επι¬ 
σκευές, ουσιαστικά με 700 εργα¬ 
ζόμενους, για να καλύψει τρέχου¬ 
σες ανάγκες σε κεφάλαια κίνησης. 
Στον τομέα αυτό παρουσιάζει μια 

σημαντική άνοδο του κύκλου 
εργασιών, όμως δεν μπορεί μόνο 
με την επισκευή να καλύψει τις α¬ 
νάγκες. 

Είναι χαρακτηριστικό πως στις 
δημόσιες παραγγελίες προβλεπό- 
ταν να απασχοληθούν πάνω από 
1000 εργαζόμενοι, οι οποίοι τώρα 
ουσιαστικά επιδοτούνται από την 
επισκευή. Κάνοντας εδώ μια πα¬ 
ρένθεση να αναφέρουμε ένα ακό¬ 
μα ψέμα της “17Ν”, όταν γράφει 
πως ο Περατικός από τους 2000 
εργαζόμενους απέλυσε 530! 

Σύμφωνα με στοιχεία του σωμα¬ 
τείου εργαζομένων, υπήρξαν μόνο 
60 απολύσεις, οι οποίες μετά από 
συνδικαλιστική παρέμβαση έγιναν 
20, και αυτές ανώτερων διοικητι¬ 
κών στελεχών που δεν είχαν κα¬ 
μία σχέση με τους εργαζόμενους. 

Το ναυπηγείο κάτω απ’ αυτό το 
καθεστώς του σαμποτάζ στις κρα¬ 
τικές παραγγελίες μπαίνει μέσα, ό¬ 
μως ο Περατικός εξασφαλίζει τη 
συνεργασία του ιαπωνικού ομίλου 
Ι.Η.Ι. με σκοπό την κατασκευή 
πλοίων “1ιαη(1γιηαχ ΒιιΙΕ οατπβκ”. 
Γι’ αυτές τις κατασκευές απαιτεί¬ 
ται εκσυγχρονισμός. 

Ένα μέρος του δανείου ύψους 2,3 
δις πηγαίνει σε εκσυγχρονισμό του 
μηχανολογικού εξοπλισμού και το 
άλλο σε κάλυψη κεφαλαίου κίνη¬ 
σης, βασικά σε υλικά και μισθούς 
εργατών. Ταυτόχρονα καταθέτει 
πρόταση επενδυτικού προγράμμα¬ 
τος ύψους 11 δις για έγκριση στην 
αρμόδια επιτροπή της Ε.Ε. 

Το πρόγραμμα αυτό μέσα στα 
πλαίσια της 7ης κοινοτικής οδη¬ 
γίας εγκρίνεται, και μάλιστα με 
βαθμό Α, δηλαδή χωρίς καμιά ε¬ 
πέμβαση και παρατήρηση. 

Το σωματείο των εργαζομένων 
παίζει καθοριστικό ρόλο στηρίζο¬ 
ντας με κάθε τρόπο, σα ζήτημα ζω¬ 
ής και θανάτου για το ναυπηγείο, 
την εφαρμογή του προγράμματος. 
Με βάση αυτό, το 50% της επένδυ¬ 
σης θα καλυπτόταν από τον Όμι¬ 
λο Περατικού και το άλλο με κρα¬ 
τική επιδότηση. 

Αυτή ήταν η στιγμή της μεγά¬ 
λης σύγκρουσης για το μέλλον του 
ναυπηγείου. 

Η προκήρυξη της “17Ν” γράφει 
γι’ αυτό: «Απαίτησε όχι μόνο να 
του παραδοθούν και τα ναυπηγεία 
Σκαραμαγκά, αλλά και να του δο¬ 
θεί κρατική επιχορήγηση για δή¬ 
θεν επενδύσεις τεχνολογικού εξο¬ 
πλισμού ύψους 11 δις, αφού τα 5,7 
δις που 'χαν εγκριθεί δεν του έ¬ 
φταναν. Με αυτά τα 11 δις θα πλή¬ 
ρωνε την πρώτη δόση, δηλαδή το 
1/30 του αντιτίμου της Ελευσίνας, 
αφού η τριετής περίοδο χάριτος εί¬ 
χε παρέλθει, αλλά και μέρος του 
αντιτίμου του Σκαραμαγκά». 

Πραγματικά, δεν μπορεί κανείς 
να αποφύγει ν’ αποκαλέσει αυτούς 
τους δολοφόνους καραγκιόζηδες 
γι’ αυτά που γράφουν. Όταν απο- 
καλούν “δήθεν επενδύσεις” ένα ο¬ 
λάκερο πρόγραμμα που φτιάχτη¬ 
κε με την ενεργητική συμμετοχή 
του σωματείου των εργαζομένων, 
που συζητήθηκε σε εργατικές 
συνελεύσεις και πέρασε από χίλια 
κύματα από την επιτροπή της Ε.Ε., 
τι να πει κανείς! 

Όταν λένε ότι είχαν εγκριθεί 5,7 
δις, όταν εκεί ακριβώς έγινε όλη 
η πάλη: Στο να δοθεί αυτή η επι¬ 
δότηση, γιατί η έγκριση είχε γίνει 
από την Ε.Ε. και η κυβέρνηση αρ- 
νιόταν να δώσει τα κοινοτικά χρή¬ 
ματα. 

Λένε πως ήθελε τα λεφτά για να 

πληρώσει τη δόση του ναυπηγεί¬ 
ου, όταν ο Όμιλος του Περατικού 
ήταν στην ίδια περίοδο στα δικα¬ 
στήρια για συμψηφισμό της δόσης 
εξαιτίας της μη τήρησης των κρα¬ 
τικών παραγγελιών που περιλαμ¬ 
βάνονταν στη σύμβαση, όπως α¬ 
ναφέραμε παραπάνω. 

Σ’ αυτή τη σύγκρουση οι ρωσό- 
δουλες δυνάμεις της καταστροφής 
αρνήθηκαν και χτύπησαν το επεν¬ 
δυτικό πρόγραμμα, οδηγώντας τον 
Περατικό στην εγκατάλειψη των 
ναυπηγείων. Την ίδια περίοδο που 
οι δυνάμεις αυτές οργάνωναν την 
οικονομική εκτέλεση του Περατι- 
κού με στόχο να εμποδίσουν την 
ανάπτυξη του ναυπηγείου, η “17Ν”, 
όπως γράφει στην πρώτη προκή¬ 
ρυξη με ημερομηνία Ιούνης 1995, 
οργάνωνε τη φυσική του εκτέλε¬ 
ση. Μια εκτέλεση που δε χρειά¬ 
στηκε τότε να γίνει ακριβώς γιατί 
ο Περατικός νικήθηκε οικονομι¬ 
κά και το ναυπηγείο έμπαινε και 
πάλι σε κρίση. 

Όσον αφορά τώρα το ζήτημα του 
Σκαραμαγκά. Την ίδια περίοδο το 
ναυπηγείο αυτό περνάει μια σημα¬ 
ντική κρίση για την ίδια την ύ¬ 
παρξή του. Αν η ιδιωτικοποίηση 
ανάπτυσσε την Ελευσίνα, τότε θα 
άνοιγε ο δρομος για την ιδιωτικο¬ 
ποίηση του Σκαραμαγκά, κάτι που 
θα αποτελούσε μεγάλο χτύπημα 
στα καταστροφικά σχέδια του ρω¬ 
σόφιλου μπλοκ. Η αντίσταση σε 
τυχόν ιδιωτικοποίηση του Σκαρα¬ 
μαγκά εκείνη την εποχή ήταν με¬ 
γάλη. Το ρωσόδουλο μπλοκ έπαι¬ 
ξε για μια ακόμη φορά το γνωστό 
του παιχνίδι: Έβαλε μέσα στην κυ¬ 
βέρνηση τις δύο άλλες ομάδες, των 
ευρωπαϊστών και των σοβινιστών, 
να τρώγονται μεταξύ τους με στό¬ 
χο το κλείσιμο και των δύο ναυ¬ 
πηγείων. Ο Περατικός, όπως έχει 
αποκαλυφθεί από τον Τύπο, είχε 
ισχυρές προσβάσεις στον τότε υ¬ 
πουργό Άμυνας Αρσένη. 

Οι ρωσόδουλοι μέσα στην κυβέρ¬ 
νηση. αξιοποιώντας την αντίθεση 
των ευρωπαϊστών (με επικεφαλής 
τότε το Σημίτη στο υπουργείο Βιο¬ 
μηχανίας) με το σοβινισμό πίεζαν 
για το χτύπημα του Περατικού, τό¬ 
σο με τη ματαίωση της παραγγε¬ 
λίας όσο και με τη μη έγκριση του 
επενδυτικού προγράμματος. 

Από την άλλη πλευρά χρησιμο¬ 
ποίησαν το Σκαραμαγκά σαν α¬ 
νταγωνιστή της Ελευσίνας, ρίχνο¬ 
ντας σημαντικά τις τιμές της επι¬ 
σκευής, αλλά και παίρνοντας κρα¬ 
τικές παραγγελίες. Δεν είναι τυ¬ 
χαίο που, στην περίοδο Περατικού 
στην Ελευσίνα, τα ναυπηγεία Σκα¬ 
ραμαγκά μπήκαν μέσα 50 δις. 

Αυτή η κατευθυνόμενη αντίθε¬ 
ση ανάμεσα στα δύο ναυπηγεία ή¬ 
ταν που έκανε τον Περατικό να 
μιλάει για αθέμιτο ανταγωνισμό 
και να προσπαθήσει να λύσει το 
ζήτημα με την αγορά του Σκαρα¬ 
μαγκά. Κάτι βέβαια που όξυνε 
παραπέρα την αντίθεση του υπουρ¬ 
γείου Βιομηχανίας με τον Περατι¬ 
κό και οδηγούσε αναπόφευχτα 
στην οικονομική του εξόντωση, 
και μάλιστα από τον ίδιο το Σημί¬ 
τη. 

Η καλλιέργεια των αντιθέσεων 
και η χρησιμοποίηση από τη ρω- 
σόδουλη φράξια των ευρωπαϊστών 
απέναντι στους σοβινιστές και α¬ 
ντίστροφα είναι -σε πολιτικό επί¬ 
πεδο- η κύρια μέθοδος για το χτύ¬ 
πημα των ναυπηγείων και στις ση¬ 
μερινές συνθήκες. 


Είναι λίγο καθυστερημένο το σχό¬ 
λιό μας γύρω από αυτό το ζήτημα, 
αλλά είναι απαραίτητα δύο λόγια α¬ 
φού σηκώθηκε τέτοιος θόρυβος ενά¬ 
ντια στον Καραμανλή από το ΠΑ- 
ΣΟΚ, και πιο πολύ από το Λαλιώτη. 

Αυτή τη στιγμή γνωρίζουμε απ’ 
αυτά τα αρχεία λίγες εκτεταμένες 
περικοπές τους που δημοσιεύτηκαν 
στον Τύπο, από διαφορετικές περί- 
οδες της μεταπολεμικής πολιτικής 
ιστορίας. 

Αυτές δε δίνουν καμιά ιδιαίτερα 
άγνωστη πτυχή αυτής της περιόδου 
πέρα από τη σχέση του Καραμανλή 
με τον Παπανδρέου μετά το ’81 ό¬ 
πως αυτή ήταν κρυμμένη στο παρα¬ 
σκήνιο. Απ’ αυτή τη σχέση βγαίνει 
πραγματικά στην εντέλεια ο διπρό¬ 
σωπος Παπανδρέου. Ό,τι λέει γι’ αυ- 


Εΐχαμε γράψει στο προηγούμενο 
φύλλο της εφημερίδας πως θα πρέ¬ 
πει να μπει ένα τέλος στο όργιο της 
κομματικής ρουσφετολογίας και στη 
συγκρότηση κομματικών στρατών με 
τον εκβιασμό στη συνείδηση των α¬ 
νέργων, στα κομματικά φέουδα της 
ελληνικής κοινωνίας που ονομάζο¬ 
νται δήμοι. 

Η μέθοδος γι’ αυτό είναι η πρό¬ 
σληψη με σύμβαση ορισμένου χρό¬ 
νου ή έργου και στη συνέχεια ο εκ¬ 
βιασμός για τη μονιμοποίηση. 

Δεν υπάρχει χειρότερο πράγμα απ’ 
αυτό, και μάλιστα όταν γίνεται απέ¬ 
ναντι σε εργάτες που προσφέρουν 
μια δουλειά που σε πολλούς ανθρώ¬ 
πους η αναφορά και μόνο στη συ¬ 
γκομιδή των σκουπιδιών φέρνει α¬ 
ποτροπιασμό και αηδία. 

Η ανταμοιβή λοιπόν της «κα¬ 
θωσπρέπει κοινωνίας» απέναντι σ’ 
αυτό το κομμάτι του προλεταριάτου 
είναι ο εξευτελισμός του «χαρτιού» 
της κάθε κλαδικής, η ένταξη του κά¬ 
θε εργάτη στο «στρατό» του κάθε 
κόμματος που παίρνει το δήμο, προ- 
κειμένου να κρατήσει το μεροκάμα¬ 
τό του σε μια εποχή ιδιαίτερης α¬ 
νεργίας. 

Το σταμάτημα σ’ αυτό το καθε¬ 
στώς δεν μπορεί να γίνει με το πέ¬ 
ταμα στο δρόμο εργατών που χρη¬ 
σιμοποίησαν τη μοναδική μέθοδο για 
να ανταλλάξουν ένα κομμάτι ψωμί 
με τη «μονιμότητα» στη δυσωδία 
των σκουπιδιών. Μιας δουλειάς που 
σε μια δίκαιη κοινωνία θα πρέπει να 
είναι υποχρέωση όλων των πολιτών 
της. 

Η τροπολογία που ψήφισε στη 
Βουλή η κυβέρνηση αντιμετωπίζει το 
θέμα μέσα στα πλαίσια της αστικής 
ηθικής και του αστικού εκσυγχρο¬ 
νισμού. 

Προσπαθεί δηλαδή να περιορίσει 
το κομματικό ρουσφέτι, χωρίς όμως 
να λογαριάζει το χτύπημα στους ερ¬ 
γάτες. Με βάση αυτή την τροπολο¬ 
γία η πλειοψηφία των εκτάκτων πε- 
τιέται στο δρόμο. 

Γιατί υπάρχει ο όρος για τη μονι¬ 
μοποίηση της «συνεχούς εργασίας». 
Ένας τέτοιος όρος αποκλείει την 
τεράστια πλειοψηφία, γιατί για την 
ανανέωση των τριμήνων ή εξαμή¬ 
νων συμβάσεων περνούσε ένας κε¬ 
νός χρόνος εκβιασμού, που κρατού¬ 
σε συνήθως πάνω από 15 μέρες. 

Με τον όρο αυτό στην τροπολογί¬ 
α δίνεται και πάλι η δυνατότητα 
στον κάθε δήμο να συνεχίσει τον εκ- 


τόν ο Καραμανλής είναι ακριβές ή 
το πολύ να είναι κολακευτικό για 
τον Παπανδρέου. Του Καραμανλή 
δεν του περνάει από το μυαλό ότι ο 
άνθρωπος ήταν πράχτορας, αλλά κα¬ 
τάλαβε τουλάχιστον στο τέλος της 
προεδρίας του ότι είχε να κάνει με 
έναν απατεώνα ολκής. Και το έγρα¬ 
ψε. 

Αυτό έκανε έξαλλο όλο το μεσαί- 
ωνα μέσα στο ΠΑΣΟΚ, και πιο πο¬ 
λύ το πολιτικό του παιδί, το βρομε¬ 
ρό Λαλιώτη. Αλλά και η υπόλοιπη 
ρώσικη παρέα ψευτοΚΚΕ - ΣΥΝ, δη¬ 
μοσιογράφοι του χώρου κ.λπ. δε βγή¬ 
καν να πουν καλό γι’ αυτό το δί¬ 
καιο χτύπημα. 

Στο βάθος όλοι τους αυτοί δε συγ¬ 
χωρούν στον Καραμανλή το μονα¬ 
δικό, αλλά σημαντικό του θετικό, ότι 


βιασμό για τη μονιμοποίηση, γιατί 
είναι αυτός που θα κρίνει τη «συνέ¬ 
χεια» ή όχι της εργασίας. 

Το κομματικό ρουσφέτι μπορεί να 
χτυπηθεί με τη μονιμοποίηση όλων 
των εργατών που δουλεύουν ήδη στη 
συγκομιδή των σκουπιδιών και με 
ένα σύστημα προσλήψεων που από 
εδώ και πέρα θα κόβει τα «παράθυ¬ 
ρα» των τρίμηνων και των εξάμη¬ 
νων συμβάσεων του κάθε δήμου. Με 
την έννοια αυτή, αυτό το αίτημα των 
συμβασιούχων για μονιμοποίηση εί¬ 
ναι ένα δίκαιο αίτημα. 

Όμως στις σημερινές συνθήκες, ό¬ 
που ο σοσιαλφασισμός έχει επιβά¬ 
λει την κυριαρχία του πάνω στη συν¬ 
δικαλιστική ταχτική και στις μορ¬ 
φές πάλης των εργαζομένων, κανείς 
εργατικός αγώνας δεν μπορεί να νι¬ 
κήσει αν δε συγκρουστεί μ’ αυτόν, 
αν δεν καταχτήσει την πολιτική του 
ανεξαρτησία και δεν ενωθεί μ' όλο 
τον εργαζόμενο λαό. 

Ο σοσιαλφασισμός με επικεφαλής 
το ψευτοΚΚΕ ανέδειξε σε επιστήμη 
τη συνδικαλιστική ταχτική της ο- 
μηρίας του λαού. Η απεργία των ερ¬ 
γατών στη συγκομιδή σκουπιδιών 
χτυπάει την υγεία του λαού και την 
οικονομική ζωή, ιδιαίτερα με το χτύ¬ 
πημα του τουρισμού. Αυτή είναι μια 
αντικειμενική πραγματικότητα. Ο 
σοσιαλφασισμός χρησιμοποιεί αυτή 
την πραγματικότητα, και με όμηρο 
το λαό και τη χώρα εκβιάζει για να 
πετύχει τα δικά του σχέδια. 

Μια πραγματική απεργία σ’ αυτό 
το χώρο, αλλά και σ’ άλλους αντί¬ 
στοιχους που θίγουν άλλα τμήματα 
του λαού, δεν μπορεί να βρίσκει τη 
δύναμή της στον εκβιασμό της 
κυβέρνησης με τη χρησιμοποίηση 
της ομηρίας του λαού. Γιατί κάτι τέ¬ 
τοιο δεν μπορεί να φέρει την πραγ¬ 
ματική νίκη, ακριβώς επειδή διασπά¬ 
ει τον εργαζόμενο λαό και στρέφει 
απέναντι στους απεργούς τη λαϊκή 
πλειοψηφία, που υποφέρει από τις 
συνέπειες της απεργίας. 

Η δύναμη της απεργίας βρίσκεται 
στην ενότητα των απεργών με την 
τεράστια πλειοψηφία του εργαζόμε¬ 
νου λαού, και εδώ χρειάζονται συ¬ 
γκεκριμένα μέτρα που θα ελαφρύ¬ 
νουν τις συνέπειες της απεργίας για 
το λαό, όπως και μια ολόπλευρη προ¬ 
παγάνδα και κινητοποίηση των πιο 
ευρύτερων λαϊκών στρωμάτων. 

Αυτή την αντίληψη και αυτές τις 
μεθόδους χτύπησε ο σοσιαλφασισμός 
για να διασπάσει το λαό και να α- 


δηλαδή είδε την ανάγκη και την πά¬ 
λεψε, κόντρα στον Παπανδρέου και 
το ψευτοΚΚΕ, για να μπει η χώρα 
στην ΕΟΚ. 

Κατά τα άλλα ο Καραμανλής εί¬ 
ναι ό,τι καλύτερο μπορεί να βγάλει 
η φάρα της ελληνικής μεγαλοαστι¬ 
κής τάξης, αυτό το δίχως χαρακτή¬ 
ρα και μεγαλείο ρευστό εξάμβλωμα. 

Αυτή του έδωσε τις ιδιότητές της 
και τα όριά του. Αυταρχικός και με- 
γαλομανής, αλλά δίχως ποτέ το σθέ¬ 
νος για μια μεγάλη σύγκρουση, δη¬ 
μοκρατικός απέναντι στο ρεβιζιονι- 
σμό και τραμπούκος απέναντι στην 
επανάσταση, κοσμοπολίτης γιατί έ¬ 
τσι θα ’πρεπε, αλλά αναθρεμμένος 
σοβινιστής, δεν έκανε ποτέ του ένα 
βήμα προς τα μπρος που να μην είχε 
μέσα του την αναίρεσή του. Αυτό έ¬ 
γινε και με την ΕΟΚ, που την μπό¬ 
λιασε από την αρχή με τη θανατη¬ 
φόρα “πολυδιάστατη πολιτική" του. 
Με λίγα λόγια, ο Καραμανλής είχε 
πάντα μέσα του και στο βάθος του 
τον Παπανδρέου. 


ναπτύξει την πραξικοπηματική αντί¬ 
ληψη και πραχτική στο συνδικαλι¬ 
στικό κίνημα. Ο σοσιαλφασίστας λέ¬ 
ει: Δε μαζεύω τα σκουπίδια γιατί α- 
περγώ. Θα πνίξω το λαό στη βρόμα 
και τις μολύνσεις και, τι θα κάνει, η 
κυβέρνηση θα υποκύψει. 

Αυτή η αντίληψη πρέπει να 
τσακιστεί. Χωρίς το τσάκισμά 
της δεν μπορεί να υπάρξει δί¬ 
καιος αγώνας, παρά το δίκαιο 
των αιτημάτων. 

Κάτω απ’ αυτή την κυριαρχία, η 
απεργία έχει συγκεντρώσει το μίσος 
του λαού και δεν έχει άλλη διέξοδο 
από το άμεσο σταμάτημά της. Ακό¬ 
μα και αν η κυβέρνηση υποχωρήσει 
και ικανοποιήσει τα αιτήματα, αυτό 
δε θα είναι νίκη του δημοκρατικού 
συνδικαλιστικού κινήματος, αλλά 
νίκη του σοσιαλφασισμού με την πιο 
βαθιά ζημιά στο εργατικό κίνημα, 
γιατί θα φέρει την πιο μεγάλη όξυν- 
ση των αντιπαραθέσεων μέσα στον 
εργαζόμενο λαό. Όμως, το πιο πι¬ 
θανό είναι η απεργία να καταρρεύ- 
σει κάτω από τη λαϊκή κατακραυ¬ 
γή. 

Στο πολιτικό επίπεδο, η απεργία 
αυτή ήταν καθοδηγούμενη από ένα 
μέτωπο της ΝΔ με το Τσοχατζοπου- 
λικό ΠΑΣΟΚ απέναντι στον κατε- 
ξοχήν εκφραστή της φιλοευρωπαϊ- 
κής τάσης της κυβέρνησης Αλ. Πα- 
παδόπουλο. 

Το ψευτοΚΚΕ σ’ αυτή την απερ¬ 
γία κράτησε μια διπλή στάση: Από 
τη μια προσπάθησε να χρησιμοποιή¬ 
σει αυτό το μέτωπο που κυριαρχεί 
μέσα στην ΠΟΠ-ΟΤΑ για να χτυ¬ 
πήσει πολιτικά τον Παπαδόπουλο, 
ενώ από την άλλη δεν υποστήριξε 
την απεργία επειδή είναι το κατε- 
ξοχήν κόμμα που χρησιμοποιεί τους 
Δήμους για τη συγκρότηση του κομ¬ 
ματικού του στρατού. 

Έτσι το κόμμα αυτό δεν μπορεί 
να υποστηρίξει τη μονιμοποίηση, 
κάτι που θα απελευθέρωνε τους ερ¬ 
γαζόμενους από τους δικούς του εκ¬ 
βιασμούς στα δικά του άντρα της 
κομματικής φεουδαρχίας. 

Για την ΟΑΚΚΕ η απεργία αυτή, 
παρά το δίκαιο των αιτημάτων της, 
τόσο στην πολιτική της καθοδήγη¬ 
ση όσο και στις συγκεκριμένες μορ¬ 
φές που πήρε είναι μια απεργία που 
όχι μόνο δε δίνει καμιά προοπτική 
νίκης, αλλά, αντίθετα, εξελίσσεται 
σε μια αντιδραστική απεργία. 

Η μοναδική σήμερα δημοκρατική 
λύση είναι το άμεσο σταμάτημά της. 


ΠΟΠ-ΟΤΑ: Μαζί με τα ξερά 
καίγονται και τα χλωρά 

ΒΡΟΜΙΚΟ ΧΤΥΠΗΜΑ ΣΤΗΝ 
ΤΟΥΡΚΙΚΗ ΜΕΙΟΝΟΤΗΤΑ 

Ειδικός χειρισμός" στα πλαίσια του 


"Καποδίστρια 


Γράψαμε σε προηγούμενη Νέα 
Ανατολή ότι το νομοσχέδιο Πα- 
παδόπουλου για τις συνενώσεις 
δήμων και κοινοτήτων είναι ένα 
προοδευτικό νομοσχέδιο που χτυ¬ 
πά την κρατική γραφειοκρατία. 
Όμως ό,τι ισχύει για την υπόλοι¬ 
πη Ελλάδα δεν ισχύει και για την 
τούρκικη μειονότητα. Με ή χωρίς 
συνενώσεις, η μειονότητα θα πα- 
ραμείνει σ’ ένα καθεστώς γκέτο. 
Δημοσιεύουμε παρακάτω κείμενο 
το οποίο υπογράφουν τούρκοι κοι¬ 
νοτάρχες, δημοτικοί και νομαρχια¬ 
κοί σύμβουλοι της τουρκικής μειο¬ 
νότητας του Νομού Ροδόπης και 
έδωσαν στον Τύπο. 

«Την ώρα που έχουν σχεδόν ο¬ 
λοκληρωθεί οι συζητήσεις στα αρ¬ 
μόδια τοπικά όργανα γύρω από το 
θέμα της συνένωσης των κοινο¬ 
τήτων στα πλαίσια του προγράμ¬ 
ματος “Ιωάννης Καποδίστριας” 
και έχει οριστικοποιηθεί το προ¬ 
σχέδιο της ΤΕΑΚ για το Νομό Ρο¬ 
δόπης, τα όργανα της τοπικής αυ¬ 
τοδιοίκησης που ανήκουν στη 
Μειονότητα βρισκόμαστε στη δυ¬ 
σάρεστη θέση να εκφραστούμε αυ- 
τοτελώς και να ασκήσουμε κριτι¬ 
κή τόσο στα διαδικαστικά κατά 
τη γενομένη συζήτηση, όσο και 
στο τελικά διατυπωθέν παραπά¬ 
νω προσχέδιο. 

Αεν ελπίζαμε βέβαια η μεταρ¬ 
ρύθμιση στην τοπική αυτοδιοίκη¬ 
ση να αναδειχθεί σε κορυφαίο γε¬ 
γονός ακύρωσης της μέχρι τούδε 
εφαρμοζόμενης μειονοτικής πολι¬ 
τικής του διαχωρισμού, της απο¬ 
μόνωσης και της γκετοποίησης, 
αλλά ούτε περιμέναμε ότι θα επι¬ 
κρατούσε πλήρως πάλι η παλιά 
λογική. 

Πώς να εξηγήσει κανείς τον α¬ 
ποκλεισμό εκπροσώπησης του 
μειονοτικού χώρου στην επταμε- 
λή Γνωμοδοτική Επιτροπή όπου ο 
μισός πληθυσμός είναι μειονοτι¬ 
κός; Η οποία γνωμοδοτική επιτρο¬ 
πή επεξεργάστηκε την οριστική 
πρόταση για τις συνενώσεις, που 
ήδη έχει υποβληθεί στην Περιφέ¬ 


ρεια Ανατολικής Μακεδονίας και 
Θράκης, χωρίς να δοθεί η δυνα¬ 
τότητα στη μειονότητα να εκφρά- 
σει τις όποιες απόψεις της, αντιρ¬ 
ρήσεις ή και τη σύμφωνη γνώμη 
της. 

ΗΓνωμοδοτική Επιτροπή κατά 
την περιφορά της ναι μεν ήρθε σε 
επαφή με όλα τα συμβούλια της 
περιοχής, αλλά όπως διαπιστώ¬ 
νουμε δε λήφθηκαν υπόψη οι προ¬ 
τάσεις των εκπροσώπων της 
Μειονότητας για τη διαμόρφωση 
του τελικού προσχεδίου. 

Όσον αφορά το προταθέν προ¬ 
σχέδιο: Μια πρόχειρη ματιά σ’ αυ¬ 
τό αποκαλύπτει ότι τα κριτήρια 
που καθιερώνει το πρόγραμμα “Ιω¬ 
άννης Καποδίστριας” είτε δεν τη¬ 
ρήθηκαν καθόλου είτε κόπηκαν 
και ράφτηκαν για τις ανάγκες 
μιας εθνικιστικής αντίληψης, σύμ¬ 
φωνα με την οποία η μειονότητα, 
αν δεν μπορεί να αποκλεισθεί ε¬ 
ντελώς, να περιορισθεί όσο το δυ¬ 
νατό περισσότερο. Αεν μπορεί να 
εξηγηθεί με κανένα γεωγραφικό, 
κοινωνικό ή άλλο κριτήριο το γε¬ 
γονός ότι, από το σύνολο των εν¬ 
νέα (9) δήμων που προβλέπει το 
προσχέδιο, στους δύο (2)μόνο μπο¬ 
ρεί να αναδειχθεί μειονοτικός δή¬ 
μαρχος, ενώ στους υπόλοιπους ε¬ 
πτά (7) οι υπόλοιποι θα ανήκουν 
στο πλειοψηφούν στοιχείο. Πρό¬ 
κειται για ένα καθαρά βιασμό της 
γεωγραφικής, κοινωνικής και 
πληθυσμιακής πραγματικότητας 
του Νομού Ροδόπης που δεν μπο¬ 
ρεί να δικαιολογηθεί με καμιά ε¬ 
πίκληση ιδιαιτεροτήτων και άλ¬ 
λων παραπλανητικών εξηγήσεων. 

Αυστυχώς στην περιοχή μας και 
η μεταρρύθμιση στην τοπική αυ¬ 
τοδιοίκηση μεθοδεύεται με τη λο¬ 
γική του μοιράσματος της πίτας 
ανάμεσα στο πλειονοτικό και το 
μειονοτικό στοιχείο, όπου στο 
μειονοτικό στοιχείο απλώς πετιέ- 
ται ένα κομμάτι. 

Η Μειονότητα, το παντοτινό θέ¬ 
μα της εθνικής αντιπαράθεσης, στο 
εν λόγω θέμα οδηγείται πάλι στην 
ίδια θέση. 


Είναι πολιτική και ιστορική α¬ 
νάγκη να επισημανθεί, αλλά και 
να καταγγελθεί αυτή η τοπική 
πληγή και δυσλειτουργία και να 
υποδειχθούν οι μελλοντικές επι¬ 
πτώσεις. 

Οι μειονοτικοί τοπικοί άρχοντες, 
λαμβάνοντας υπόψη τα προβλεπό- 
μενα πραγματικά κριτήρια του 
προγράμματος “Ιωάννης Καποδί- 
στριας”, μακριά από εθνικιστικές 
λογικές, συσκεφθήκαμε και μετά 
από μακρά και επίμονη συζήτηση 
και ανταλλαγή απόψεων καταλή¬ 
ξαμε στο παρακάτω προσχέδιο, το 
οποίο και καταθέτουμε προς συ¬ 
ζήτηση. 

Πιστεύουμε ότι το προσχέδιο αυ¬ 
τό ανταποκρίνεται στην τοπική 
πραγματικότητα (γεωγραφική, 
πληθυσμιακή, αναπτυξιακή) και 
προοπτική. 

ΠΡΟΤΕΙΝΟΜΕΝΟ 

ΠΡΟΣΧΕΑΙΟ 

ΑΗΜΟΙ 

1. Κομοτηνή, Κόσμιο, Θρυ- 
λόριο. Καρυδιά, Πάνδροσος, 
Κάλχας. 

2. Ίασμος, Αμαξάδες, Πο¬ 
λύανθος. 

3. Σώστης, Ασώματοι. 

4. Μέση, Ν. Καλλίστη, Αμ¬ 
βροσία, Αίγειρος, Σάλπη. 

5. Ξυλαγανή, Πελαγία, Ν. 
Σιδηροχώρι, Ίμερος, Αγ. Θε- 
όδωροι. Προσκυνητές. 

6. Μαρώνεια (Ιστορικός 
Αήμος). 

7. Σάππες, Αοφάριο, Στρύ- 
μη, Κρώβυλη. 

8. Αμάραντα, Άρανος, Μί- 
ρανα. 

9. Φιλύρα, Αρίσβη, Γρατινή. 

10. Αρριανά, Ν. Σάντα. 

ΚΟΙΝΟΤΗΤΕΣ 

1. Φανάρι 

2. Κέχρος 

3. Οργάνη» 

(Υπογράφουν 24 πρόεδροι κοινο¬ 
τήτων, δημοτικοί και νομαρχιακοί 
σύμβουλοι του Νόμου Ροδόπης) 


ΜΕΤΡΟ 

συνέχεια από τη σελ. 3 

για τα κτίρια. Η κοινοπραξία Ο¬ 
λυμπιακό Μετρά υλοποίησε αυτή 
την απόφαση. Τεχνικές προτάσεις 
για να υπερνικηθούν αυτές οι δυ¬ 
σκολίες υποβλήθηκαν από την κοι¬ 
νοπραξία το Σεπτέμβριο του 1996 
και εγκρίθηκαν από την Αττικό 
Μετρά τον επόμενο μήνα. Αε συ¬ 
νεχίστηκαν οι εργασίες εξαιτίας 
της έλλειψης πρόσβασης στους χώ¬ 
ρους της σήραγγας». 

Πάνω στο ζήτημα των άλλων 
λύσεων για την αντιμετώπιση των 
γεωλογικών προβλήμάτων ο Π. 
Μαντζανί αναφέρει στη συνέντευ¬ 
ξή του: «Αυτό είναι απολύτως α¬ 
νακριβές. Όλες οι προτάσεις που 
υποβλήθηκαν από την κοινοπραξία, 
είτε επίσημα είτε ανεπίσημα, προ- 


έβλεπαν την απομάκρυνση του 
ΤΒΜ1 από την πλατεία Καραϊσκά- 
κη και τη μεταφορά του είτε στο 
σταθμό του Νέου Κόσμου είτε στο 
σταθμό Αάφνης και την εφαρμογή 
άλλων μεθόδων κατασκευής για το 
δύσκολο τμήμα μετά την πλατεία 
Καραϊσκάκη. Οι άλλες αυτές μέ¬ 
θοδοι που προτάθηκαν συνίσταντο 
είτε στη χρήση της παραδοσιακής 
μεθόδου ΝΑΤΜ για τη διάνοιξη 
της σήραγγας είτε στην αγορά ε¬ 
νός ΤΒΜ “ανοικτής ασπίδας”, το 
οποίο είναι πιο κατάλληλο για να 
αντιμετωπισθεί η τοπική αστάθεια. 
Όλες αυτές οι προτάσεις είτε α- 
πορρίφθησαν είτε δεν εξετάστηκαν 
καθόλου από την Αττικό Μετρά, η 
οποία, όπως προκύπτει από τα έγ¬ 
γραφα, επέβαλε να παραμείνει το 
ΤΒΜ 1 στην πλατεία Καραϊσκάκη. 
Η κοινοπραξία δεν είχε το δικαί¬ 
ωμα να αλλάξει τις εγκεκριμένες 


μεθόδους χωρίς την έγκριση ή την 
εντολή της Αττικό Μετρά». 

Και καταλήγει: «Το να καταρ- 
ρεύσει ένα τόσο μεγάλο έργο στην 
Ευρώπη θα ήταν πραγματικά αδια¬ 
νόητο. . .Ευελπιστούμε ότι ο κ. Κώ¬ 
στας Λαλιώτης θα αποδεχθεί να 
παρέμβει ώστε να ξεπεραστούν τα 
σημερινά αδιέξοδα». 

Μάλλον, συμπληρώνουμε εμείς, 
θα περιμένουν πολύ ακόμη. Όπως 
φαίνεται από τα μακροσκελή αυτά 
αποσπάσματα, την ακέραιη πολι¬ 
τική ευθύνη για τη σημερινή κα¬ 
τάσταση στο Μετρό τη φέρνει ο 
Λαλιώτης. 

Απ’ όλα τα παραπάνω γίνεται 
φανερό ότι όσο ο σοσιαλφασίστας 
Λαλιώτης είναι υπουργός ΠΕΧΩ- 
ΔΕ ο δρόμος της ολοκλήρωσης της 
κατασκευής του Μετρό είναι ακό¬ 
μη μακρύς και σίγουρα όχι στρω¬ 
μένος με ρόδα. 


επισημάνσεις 

• Υπερέχουν φυλετικά τα κουνέλια του ελληνικού έθνους; 

• Το ερώτημα αυτό αποτελεί και το θέμα αυτών των επισημάνσε¬ 
ων. 

• Ερώτημα παράδοξο και προκλητικό, εκ πρώτης απόψεως. 

• Ας ξεκινήσουμε με το ελληνικό έθνος ή τους εθνικά Έλληνες, 
για να αναπτύξουμε τις σκέψεις μας. 

• Η πρώτη θεωρητική παραδοχή είναι ότι το έθνος είναι προϊόν 
των νεότερων χρόνων. 

• Η δεύτερη ότι το έθνος αποτελείται από όσους έχουν συνείδη¬ 
ση ότι συναποτελούν ενιαίο και μοναδικό εθνικό σύνολο. Όσους 
δηλαδή διαθέτουν κοινή εθνική ιδεολογία. 

• Έθνη χωρίς εθνική ιδεολογία δεν υπάρχουν. 

• Η τρίτη θεωρητική παραδοχή είναι ότι η εθνική ιστορία αποτε¬ 
λεί δομικό στοιχείο της εθνικής ιδεολογίας. 

• Αν συμφωνήσουμε στα ανωτέρω, πρέπει να αποδεχτούμε, 
στη συνέχεια, το γεγονός ότι άλλα έθνη θεωρούν εαυτόν “πανάρ- 
χαιο και φυλετικά καθαρό” και άλλα “σύγχρονο και μπάσταρδο”. 

• Δύο αντίστοιχα κλασικά παραδείγματα είναι οι Ελβετοί και οι 
Νεοέλληνες. 

• Οι Νεοέλληνες πιστεύουν (:τους έμαθαν) πως το έθνος τους 
έχει ιστορία χιλιάδων ετών, αυτοί δε είναι φυλετικά απόγονοι των 
αρχαίων Ελλήνων. 

• Ο μέσος (εθνικά) Έλληνας είναι “υπερήφανος για τον πολιτι¬ 
σμό των αρχαίων προγόνων του ”, τον οποίο βέβαια αγνοεί, πιστεύει 
όμως ότι, λόγω φυλετικής καταγωγής, είναι κληρονόμος και συνε¬ 
χιστής του “ελληνικού θαύματος”. 

• Γι’ αυτό εξάλλου το λόγο οι έλληνες θαμώνες των ανά την 
επικράτεια καφενέδων χλευάζουν μεταξύ τους τους κουτόφραγκους 
και τα έργα τους, που συνήθως γνωρίζουν μέσω τηλεοράσεως, 
επαναλαμβάνοντας -για να το εμπεδώσουν- το γνωστό: “όταν αυ¬ 
τοί ζούσαν στα σπήλαια, εμείς φτιάχναμε Παρθενώνες”. 

• Την καφενοιακή μακαριότητά τους την ταράζει ενίοτε η διαπί¬ 
στωση ότι η αλβανίδα γκαρσόνα μιλάει την ίδια γλώσσα με την 
αρβανίτισσα μάνα τους ή ότι οι κάτοικοι των “Σκοπιών” μιλούν στην 
τηλεοπτική συνέντευξη σαν τις γριές στο χωριό του πατέρα τους. 

• Αυτό ωστόσο δεν τους κλονίζει, γιατί έχουν πειστεί από γνω¬ 
στούς μεταμεσονύχτια εμφανιζόμενους σε “πατριωτικά” κανάλια “ι¬ 
στορικούς” ότι “κατά την ανάμιξη του ελληνικού αίματος με άλλο 
διαφόρων γειτόνων υπερισχύει πάντα το ελληνικό, ως φυλετικά α¬ 
νώτερο". 

• Ορισμένοι δε “ελληνολάτρες καθοδηγητές” τους έχουν επιπλέ¬ 
ον “ενημερώσει” ότι “οι σλαβόφωνοι, αλβανόφωνοι, βλαχόφωνοι, 
τουρκόφωνοι και λοιποί αλλόφωνο/ πληθυσμοί της χώρας είναι πλη¬ 
θυσμοί οι οποίοι σε δίσεκτους και σκοτεινούς χρόνους απώλεσαν 
προσωρινά την ελληνική γλώσσα -την οποία ξαναμαθαίνουν-, αλ¬ 
λά ποτέ δεν απώλεσαν τα ελληνικά φυλετικά χαρακτηριστικά και 
την ελληνική ψυχή τους”. 

• Η ελληνική εθνική ιστορία “διδάσκει”, λοιπόν, τη φυλετική κα¬ 
θαρότητα των Νεοελλήνων και την απευθείας καταγωγή τους από 
τους αρχαίους Έλληνες. 

• Ο Νεοέλληνας είναι υπερήφανος για τη φυλετική καθαρότητά 
του ή, άλλως πως, είναι υπερήφανος “διότι είναι Έλλην”. 

• Άς έρθουμε τώρα στα κουνέλια. Και μάλιστα στη φυλετική 
της συστηματικής κουνελοτροφίας. 

• Η επιστήμη προτείνει για την παραγωγή ζώων με βελτιωμένα 
χαρακτηριστικά τη μεθοδική επιμιξία. 

• Αντιγράφουμε από τη “Συστηματική κουνελοτροφία" του I. Βα- 
γιάνου: 

• “Απλή διασταύρωση είναι το ζευγάρωμα αρσενικών μιας φυ¬ 
λής (ράτσας) με θηλυκά μια άλλης φυλής... Αυτή είναι μια μέθοδος 
που χρησιμοποιείται από πολλών ετών, διότι αυτή μπορεί να προ¬ 
σφέρει μια ζωοτεχνική ανωτερότητα, σχετικά με κουνελοπαραγωγή 
καθαρών φυλών. Δύο κυρίως φαινόμενα εξηγούν αυτή την ανωτε¬ 
ρότητα: Ο συνδυασμός των συμπληρωματικών χαρακτήρων και το 
φαινόμενο της ετέρωσης... Στο ζευγάρωμα με δύο γενετικές κληρο¬ 
νομικές ιδιότητες, ή δύο εξωτερικά “αίματα”, το ένα προκαλεί στο 
άλλο συμπληρωματική δυνατότητα, που επιτρέπει ανώτερη παρα¬ 
γωγικότητα”. 

• Οι ανά τον πλανήτη ορθολογικά και επιστημονικά εργαζόμε¬ 
νοι κουνελοτρόφοι (αλλά και οι εκτροφείς κάθε ζώου που επιδιώ¬ 
κουν επίτευξη βελτιωμένων χαρακτηριστικών προς μεγιστοποίηση 
του οικονομικού αποτελέσματος) χρησιμοποιούν τη μέθοδο της δια¬ 
σταύρωσης ή επιμιξίας. 

• Τα μπάσταρδα στη φύση είναι πάντα ανώτερα από τα καθα¬ 
ρόαιμα. 

• Τα καθαρόαιμα θεωρούνται ανώτερα μόνο στην εθνορατσι- 
στική εθνική ιδεολογία. 

• Η φαντασιακή φυλετική καθαρότητα του ελληνικού έθνους, εάν 
υποθέταμε πως ήταν και αληθινή, θα έπρεπε, σύμφωνα με τα πο¬ 
ρίσματα της γενετικής, να είχε οδηγήσει τα μέλη του έθνους αυτού 
σε βιολογικό εκφυλισμό. 

• Εδώ εδράζεται και το ερώτημα: Μήπως φυλετικά τα κουνέλια 
-κάνοντας πάντα τις απαιτούμενες διευκρινίσεις- υπερέχουν των 
Νεοελλήνων; 

• Ευτυχώς για τον ελληνικό λαό (και όχι για το ελληνικό έθνος: 
την ιδέα δηλαδή που έχει ο λαός αυτός για τον εαυτό του), οι Νεο¬ 
έλληνες μοιάζουν φοβερά στα κουνέλια. 

• Είναι αμφότεροι εξαιρετικά μπάσταρδοι και κόπροι. 

• Αυτή είναι η εξήγηση της επιβίωσης αυτού του λαού, σε ε¬ 
ξαιρετικά δύσκολη πορεία ανά τους αιώνες. 

• Αυτό μπορεί δε να γίνει και το μυστικό της επιτυχίας του. 

• Φτάνει να ξαναφτιάξει την εθνική ιδεολογία του. 




